title: Latinankielinen Wikipedia

text: Latinankielinen Wikipedia () on Wikipedian latinankielinen versio. Vicipaedia aloitti vuonna 2002 lähinnä antiikkiin suuntautuneena projektina, mutta myöhemmin se on laajentunut käsittelemään kaikenlaisia aiheita muiden laajojen Wikipedioiden tapaan. Vicipaedia Latina on saanut kasvavassa määrin erilaista asiantuntemusta edustavia kirjoittajia, ja samalla artikkelien kieliasu on huomattavasti parantunut.


title: Latinankielinen Wikipedia

text: Tavoitteena on noudattaa klassillisen tai filologisen latinan kieliopillista normia. Sanojen valinnassa pyritään noudattamaan klassillista perinnettä, mutta moderneista asioista puhuttaessa on omaksuttu "Nuntii Latini" -tyyppinen pragmaattisuus, jossa pyritään harkituilla sanalainoilla täsmälliseen ilmaisuun. Ennen uudissanojen käyttöönottoa asioista yleensä keskustellaan varsin perusteellisesti. Artikkelien kieli on luonnollisesti latina, mutta keskusteluissa on mahdollista käyttää useita kieliä aina tarpeen mukaan.


title: Latinankielinen Wikipedia

text: Tavoitteena on myös luoda oppimisalusta (Porta Eruditionis) koululaisille ja latinasta kiinnostuneille aikuisopiskelijoille.


title: Latinankielinen Wikipedia

text: Vicipaedia Latinassa on yli artikkelia.


title: Saint George (Dominica)

text: Saint Georgen alue on yksi Dominican kymmenestä hallinnollisesta alueesta. Alue rajautuu Saint Pauliin pohjoisessa, Saint Patrickiin idässä ja Saint Lukeen etelässä. Alueen pinta-ala on 56,1 km² ja vuoswn 2011 väkiluku 21 241.


title: Saint George (Dominica)

text: Alueen keskus on Roseau, joka on samalla Dominican pääkaupunki. Sen lisäksi alueeseen kuuluvat seuraavat kylät:


title: Menestyksen salaisuus

text: Menestyksen salaisuus on Leevi and the Leavingsin kokoelma-albumi. Se julkaistiin vuonna 1992 levymerkillä Pyramid.


title: Menestyksen salaisuus

text: Albumin kansitaiteen on toteuttanut Mikko Kurenniemi.


title: Menestyksen salaisuus

text: Levy on myynyt 31 099 kappaletta, ja se palkittiin kultalevyllä vuonna 1995.


title: Tarn

text: Tarn () on Ranskan departementti numero 81, joka on saanut nimensä Tarn-joen mukaan. Departementti sijaitsee Etelä-Ranskassa entisellä Midi-Pyrénées'n hallintoalueella. Departementti on pinta-alaltaan 5 758 neliökilometriä ja siellä on 377 675 asukasta (2011). Tarnin pääkaupunki on Albi. Tarn on jaettu edelleen kahteen arrondissementtiin, 46 kantoniin ja 324 kuntaan.


title: Tarn

text: Tarnin departementti syntyi Ranskan vallankumouksen yhteydessä 4. maaliskuuta 1790. Tarn muodostettiin osasta Languedocin provinssia.


title: Pointe Michel

text: Pointe Michel on pieni kaupunki St. Luken alueella Dominican lounaisosassa, pääkaupunki Roseausta etelään.


title: Östersundin raatihuone

text: Östersundin raatihuone () on rakennus Östersundin kaupungissa, Jämtlandin läänissä Ruotsissa. Se on rakennettu vuosina 1909–1912 arkkitehti Frans Bertil Wallbergin piirustusten pohjalta. Rakennusmestarina toimi Johan August Hellström. Rakennus edustaa kansallisromanttista tyyliä, jossa moderni pohjoiseurooppalainen tiiliarkkitehtuuri kohtaa jämtlantilaisen rakennusperinteen.


title: Kajaanin raatihuone

text: Kajaanin raatihuone on kulttuurihistoriallisesti merkittävä rakennus Kajaanissa. Raatihuone on vanhin Kajaanin keskusta-alueella säilynyt rakennus.


title: Kajaanin raatihuone

text: Kajaanilaiset saivat luvan ja taloudellisen avustuksen raatihuoneen rakentamiseen tsaari Aleksanteri ensimmäiseltä tämän vieraillessa Kajaanissa 1819. Raatihuone on suunniteltu Yleisten rakennusten intendentinkonttorissa kajaanilaisten omien suunnitelmien pohjalta. Empiretyylisen puurakennuksen suunnitelmat on allekirjoittanut intendentti Carl Ludvig Engel ja konduktööri Anton Wilhelm Arppe, mutta yleisesti sitä pidetään Engelin suunnittelemana. Rakennus valmistui 1831.


title: Kajaanin raatihuone

text: Kajaanin kaupunki entisöi raatihuoneen 1985–1990. Suunnitelmien pohjana käytettiin Irmeli Hangan Oulun yliopiston arkkitehtuurin osastolle tekemää diplomityötä. Entisöinnissä palautettiin muun muassa rakennuksen alkuperäinen seinäväri eli raatihuone on nykyään saman värinen kuin se oli valmistuessaan. Rakennukseen vuonna 1904 vaihdetut uusrenessanssityyliset ikkunat päätettiin jättää ennalleen, vaikka keskustelua ikkunoiden palauttamisesta alkuperäiseen empire-tyyliin keskusteltiinkin. Kajaanin kaupungille myönnettiin restauroinnista Oulun läänin rakennussuojelupalkinto, Viisikanta-palkinto, vuonna 1992.


title: Kajaanin raatihuone

text: Raatihuoneella on entisöinnin jälkeen toiminut Kajaanin kaupungin eri virastojen toimistoja ja matkailuinfo. Elias Lönnrot -keskus on toiminut talossa helmikuusta 2007 alkaen.


title: Kajaanin raatihuone

text: 7. heinäkuuta 1951 Suomessa julkaistiin ruskea 20 markan arvoinen postimerkki Kajaanin kaupungin 300-vuotisjuhlien kunniaksi. Postimerkissä näkyvät Ämmänkosken saaressa oleva Isak Rasmuksenpojan johdolla 1604–1619 rakennettu Kajaanin linna (1619–1717), Koivukosken voimalaitos ja Jac Ahrenbergin Kajaanin kirkko (1896) sekä Engelin suunnitteleman Kajaanin raatihuoneen tornit.


title: Soufrière

text: Soufrière on kylä Saint Markin alueella Dominican eteläosassa. Vuonna 2011 kylän väkiluku oli noin 970.


title: Pont de Normandie

text: Pont de Normandie on Seine-joen ylittävä vinoköysisilta moottoritiellä A29 Normandiassa Ranskassa. Silta on viimeisin Seine-joen silta ennen merta. Silta yhdistää Seinen pohjoispuolella sijaitsevan Le Havren eteläpuolella sijaitsevaan Honfleuriin.


title: Pont de Normandie

text: Ranskan pääministeri Edouard Balladur vihki sillan käyttöön 20. tammikuuta 1995. Sillan rakennuskustannukset olivat yli 2 miljardia frangia, joka vastasi silloisessa rahassa noin 1,8 miljardia markkaa. Sillan köydet suunniteltiin kestämään jopa 70 metriä sekunnissa puhaltavaa tuulta. Sillan alituskorkeus on 52 metriä. Sen valmistuessa oletettiin, että noin 6 000 autoa käyttäisi siltaa päivittäin.


title: BBC Two

text: BBC Two on brittiläisen BBC:n antenniverkon toinen pääkanava. Kanava aloitti vuonna 1967 ensimmäisenä eurooppalaisena televisiokanavana säännölliset värilähetykset. Kanava esittää brittiläisiä televisiosarjoja sekä yhdysvaltalaisia televisio-ohjelmia ja sarjoja.


title: Homustah

text: Homustah (, ) on maalaiskunta (nasleg) ja sen keskuskylä Verhneviljuiskin ulusin keskiosassa Sahan tasavallassa Venäjällä. Kylä sijaitsee 55 kilometriä piirikeskuksesta Verhneviljuiskista koilliseen.


title: Karl Sanders

text: Karl Sanders (s. 5. kesäkuuta 1964 Greenville, Etelä-Carolina, Yhdysvallat) on yhdysvaltalaisen death metal -yhtyeen Nilen kitaristi-laulaja ja perustaja. Hänellä on äärimmäisen nopea ja tekninen soittotyyli ja erittäin matala ääni. Sanders käyttää Jackson Guitarsin, Deanin ja Kxk:n kitaroita.


title: Karl Sanders

text: Sanders on julkaissut kaksi Lähi-idän esi-islamistisesta kulttuurista ja musiikkiperinteestä vaikutteita saanutta soolojulkaisua, "Saurian Meditation" vuonna 2004 ja "Saurian Exorcisms" vuonna 2009.Nile


title: Karl Sanders

text: Soolotuotanto


title: Dallas Toler-Wade

text: Dallas Toler-Wade on yhdysvaltalaisen death metal -yhtyeen Nilen toinen laulaja-kitaristi, joka liittyi yhtyeeseen korvaamaan vuonna 1996 yhtyeestä eronneen John Ellersin paikan vuonna 2000. Hän käyttää Deanin kitaroita. Toler-Wade on myös erittäin taitava rumpali.


title: Dallas Toler-Wade

text: Nile


title: Dallas Toler-Wade

text: Lecherous Nocturne


title: Annihilation of the Wicked

text: Annihilation of the Wicked on yhdysvaltalaisen death metal -yhtye Nilen neljäs albumi. Se julkaistiin toukokuussa 2005 Relapse Recordsin kautta päättäen yhtyeen sopimuksen kyseisen levy-yhtiön kanssa. Teemallisesti "Annihilation of the Wicked" jatkaa yhtyeen linjaa nojaten vahvasti muinaisen Egyptin mytologiaan ja H. P. Lovecraftin kirjoituksiin.Japanin bonuskappale


title: In Their Darkened Shrines

text: In Their Darkened Shrines on yhdysvaltalaisen death metal -yhtyeen Nilen kolmas albumi, joka julkaistiin 20. elokuuta 2002. Albumilta julkaistiin kaksi singleä: "Execration Text" ja "Sarcophagus". Kummallekin edellä mainituista kappaleista tehtiin myös musiikkivideot.


title: Black Seeds of Vengeance

text:
Black Seeds Of Vengeance on Yhdysvalloista kotoisin olevan death metal -yhtyeen Nilen toinen pitkäsoitto, joka julkaistiin vuonna 2000. Albumi on yleisesti kriitikoiden ylistämä ja Terrorizer-lehti valitsi sen vuoden parhaaksi julkaisuksi. Levyllä laulaa ja soittaa ensimmäistä kertaa Dallas Toler-Wade.
Tämä on levyn kansilehteen listattu kokoonpano. Varsinaiset rummut levylle on soittanut Derek Roddy, Pete Hammoura vieraili vain levyn raidalla "To Dream of Ur".


title: Coll:set

text: Coll:set on D'espairsRayn ensimmäinen studioalbumi, joka julkaistiin Japanissa vuonna 2005 ja Euroopassa vuonna 2006.


title: Erkki Koivusalo

text: Erkki Koivusalo (8. joulukuuta 1925 – 16. helmikuuta 1988) oli suomalainen kuunnelmakirjailija, elokuvakäsikirjoittaja ja mainostoimittaja.


title: Erkki Koivusalo

text: Koivusalo debytyi kuunnelmakirjailijana 1950-luvun alussa. Hänen kuunnelmiaan ovat muun muassa rakkaustarina "Pilviä taivaanrannalla" ja jännityskertomus "Kuollutta ei voi murhata".


title: Erkki Koivusalo

text: Kuunnelmien lisäksi Koivusalo teki elokuvakäsikirjoituksia. Näistä ensimmäinen oli Hannu Lemisen ohjaama "Morsiusseppele" (1954), Jussi Jurkan näyttelemän nuoren miehen odysseia 1900-luvun alun Helsingissä ja Euroopassa. Yhdessä Usko Kempin kanssa Koivusalo käsikirjoitti T. J. Särkän ohjaaman huumoria sisältävän jännityselokuvan "Kovaa peliä Pohjolassa" (1959). Kepeän elokuvan pääosassa oli Tauno Palo kaksoisroolissa.


title: Erkki Koivusalo

text: Maunu Kurkvaaran elokuvien parissa Koivusalo työskenteli kahteen otteeseen. Yhdessä Kurkvaaran kanssa hän kirjoitti käsikirjoituksen Kurkvaaran ohjaamaan elokuvaan "Autotytöt" (1960). Elokuva oli ensimmäisiä suomalaisia yhteiskunnallisia elokuvia (buumi, joka varsinaisesti nosti päänsä 1960-luvun lopulla). Se käsitteli nuoria liftarityttöjä, jotka irtolaisina notkuivat tienvarsilla pummaten kyytejä vanhemmilta miehiltä. Kurkvaaran viimeiseksi jääneessä elokuvassa "Perhosen uni" (1986) Koivusalo toimi kuvaajana.


title: Erkki Koivusalo

text: Vakituisen päivätyönsä Koivusalo teki mainostoimittajana. Hän oli myös urheilusukelluksen uranuurtajia Suomessa.


title: The Secret Life of...

text: The Secret Life of The Veronicas on The Veronicas -duon esikoisalbumi, joka julkaistiin Australiassa 17. lokakuuta 2005. Albumia myytiin Yhdysvalloissa 50 000 kappaletta. Yhtye sai tukea albumin tuottoon menestyksekkäiltä hittinikkareilta, kuten Billy Steinbergilta (Madonna), Clif Magnessilta (Avril Lavigne), Max Martinilta (Britney Spears) ja Dr. Lukelta (Kelly Clarkson).


title: The Secret Life of...

text:
Ensimmäinen single oli "4ever", jolla tytöt pääsivät oikein kunnolla kuuluisuuteen. Toinen single oli "Everything I'm Not", joka ei saanut niin suurta suosiota kuin edellinen suurmenestys.
Kolmas single oli tulossa ja se oli "When It All Falls Apart", joka menestyi yhtä heikosti kuin edellinen julkaisu. Neljäs single oli "Revolution", joka julkaistiin Australiassa 7. elokuuta 2006. Viimeinen single oli "Leave Me Alone", ja se julkaistiin Australiassa 4. marraskuuta 2006.


title: Jigi

text: Jigi on silikonista valmistettu matoa, toukkaa tai kalaa muistuttava viehe. Jigiin kiinnitetään paino, jonka ansiosta jigi uppoaa etuosa edellä. Jigiä pyritään pomputtelemaan pohjassa tai pohjan lähellä. Myös pilkkimisessä voidaan käyttää jigiä. Jigikalastuksessa käytetään yleensä jäykähköjä vapoja ja punottua siimaa. Yleisimmät jigityypit ovat toukka-, mato- ja kalajigi.


title: Jigi

text: Jigillä kalastetaan tyypillisesti niin, että jigin annetaan upota pohjaan, jolloin huomataan siiman veltostuminen. Tämän jälkeen tehdään vavalla nykäisy ja kelataan löysät pois, mitä jatketaan siihen asti kunnes siima on kelautunut kokonaan takaisin kelalle. Toinen tapa nostaa viehe pohjasta on tehdä yhdestä viiteen nopeaa kammenpyöräytystä vavan ollessa koko ajan siiman suuntaisena. Tämän tekniikan etu on siinä, että vastaisku saadaan tehtyä heti ja nopeasti, koska vapa on jo valmiiksi alhaalla. Vastaiskun ei tarvitse olla pitkä, kunhan se on hyvin nopea. Jigissä on useimmiten vain yksi koukku, ja nopealla vastaiskulla saadaan maksimoitua koukun tarttuminen. Kala nappaa vieheeseen useimmiten vieheen ollessa laskeutumassa takaisin pohjaa kohti noston jälkeen.


title: Jigi

text: Jigiä voidaan käyttää myös pilkin tavoin. Ankkuroidusta tai hitaasti virran tai tuulen mukana ajelehtivasta veneestä pilkkien pystyy tavoittamaan kivien koloissa lymyävät kalat, joita ei kevyemmillä vieheillä pysty tavoittamaan. Liikkuvasta veneestä pilkkiminen ei kuitenkaan ole jokamiehenoikeus, vaan se rinnastetaan vetouisteluun. Jäältä pilkkiessä jigi on usein tasapainopilkin kaltainen, jolloin jigi nykäisyn yhteydessä ui sivusuunnassa ja houkuttelee kaloja laajemmalta alueelta kuin paikallaan pomppiva viehe.


title: Jigi

text: Jigillä voidaan saada melkein jokaista Suomessa esiintyvää kalaa. Tavallisimpia saaliskaloja ovat ahven, kuha ja hauki.


title: Charles Cullen

text: Charles Cullen (s. 22. helmikuuta 1960) on yhdysvaltalainen sarjamurhaaja. Hän on ammatiltaan sairaanhoitaja ja myönsi joulukuussa 2003 surmanneensa 40 potilasta kuudentoista vuoden aikana kaikkiaan kymmenessä sairaalassa New Jerseyssä ja Pennsylvaniassa.


title: Charles Cullen

text: Cullen syntyi West Orangessa, New Jerseyssä. Hän oli syvästi uskonnollisen katolilaisen perheen kahdeksasta lapsesta nuorin. Isä oli linja-autonkuljettaja ja äiti vietti päivänsä kotona hoitaen jälkikasvujaan. Isä kuitenkin kuoli nuorimman poikansa ollessa vasta varhaislapsuudessaan.


title: Charles Cullen

text: Cullen on yrittänyt elämänsä aikana useita kertoja itsemurhaa. Ensimmäisen kerran hän yritti myrkyttää itsensä 9-vuotiaana. Hän aloitti Yhdysvaltain laivastossa vuonna 1978, mutta tuli erotetuksi mielisairauden takia maaliskuussa 1984. Laivastosta lähdettyään Cullen kouluttautui sairaanhoitajaksi. Hän sai vuonna 1987 työpaikan St. Barnabas Medical Centeristä Livingstonissa.


title: Charles Cullen

text: Cullen meni vuonna 1987 naimisiin Adrienne Taubin kanssa ja sai kaksi tytärtä.


title: Charles Cullen

text: Cullen teki ensimmäisen murhansa 11. kesäkuuta 1988. St. Barnabas Medical Centeriin otettu tuomari John W. Yengo Sr. oli kärsinyt vakavan allergisen reaktion. Cullen myrkytti hänet antamalla suonensisäisen yliannostuksen. Kaikkiaan Cullen tappoi St. Barnabas Medical Centerissä työskennellessään 11 potilasta; heidän joukkoonsa kuului insuliinilla myrkytetty AIDS-potilas.


title: Charles Cullen

text: Helmikuussa 1992 Cullen sai paikan Warren Hospitalista Phillipsburgissa. Hän surmasi kolme iäkästä naista antamalla heille yliannostukset digoksiinia. Viimeinen uhri väitti Cullenin myrkyttäneen hänet hänen nukkuessaan, mutta omaiset ja sairaalan työntekijät eivät ottaneet häntä todesta.


title: Charles Cullen

text: Tammikuussa 1993 Charles Cullen ja Adrienne Taub erosivat. Taub teki kaksi valitusta perheväkivallasta ja väitti lisäksi, että Cullen oli ollut alkoholisti, kiduttanut perheen lemmikkieläimiä, lisännyt asiaankuulumattomuuksia muiden ihmisten drinkkeihin ja soitellut pilapuheluita surutaloihin.


title: Charles Cullen

text: Maaliskuussa 1993 Cullen murtautui kollegansa kotiin, kun tämä ja tämän pieni poika olivat nukkumassa. Hän kuitenkin poistui talosta herättämättä kumpaakaan. Cullen alkoi seurata ja vainota naispuolista kollegaansa siihen pisteeseen saakka, että hänet tuomittiin vuoden ehdolliseen vankeuteen kotirauhan rikkomisesta. Vuoden 1993 aikana hän yritti itsemurhaa ainakin kolmesti ja oli hoidossa kahdessa mielisairaalassa.


title: Charles Cullen

text: Cullen jätti Warren Hospitalin joulukuussa 1993 ja sai paikan Hunterdon Medical Centeristä seuraavan vuoden alussa. Hän työskenteli siellä kolmen vuoden ajan eikä oman ilmoituksensa mukaan murhannut ketään kahden ensimmäisen vuoden aikana. Hän kuitenkin tunnusti myrkyttäneensä viisi potilasta vuoden 1996 yhdeksän ensimmäisen kuukauden aikana.


title: Charles Cullen

text: Kun Cullen erotettiin elokuussa 1997 Morristown Memorial Hospitalista, hän oli kuuden kuukauden ajan työttömänä. Lokakuussa hän lähti omasta aloitteestaan psykiatriseen hoitoon, joka ei kuitenkaan parantanut hänen tilaansa. Naapurien mukaan hän jahtasi näihin aikoihin kissoja keskiyöllä, huuteli itsekseen ja irvisteli ihmisille, kun oletti, että nämä eivät katsoneet.


title: Charles Cullen

text: Helmikuussa 1998 Cullen työllistettiin jälleen. Liberty Nursing and Rehabilitation Center kuitenkin erotti hänet riveistään lokakuussa, kun hänet oli nähty potilaan huoneessa ruisku kädessään. Häntä syytettiin potilaiden lääkitsemisestä vääriin aikoihin. Marraskuusta 1998 maaliskuuhun 1999 hän työskenteli Eastonin sairaalassa Pennsylvaniassa. 30. joulukuuta hän myrkytti potilaan digoksiinilla. Cullenin ei kuitenkaan voitu osoittaa myrkyttäneen häntä tarkoitushakuisesti.


title: Charles Cullen

text: Cullenin hyvä onni työnhaussa jatkui. Hän teki viimeisinä työvuosinaan useita murhia ja murhayrityksiä sekä yritti useaan otteeseen itsemurhaa. 18. kesäkuuta 2003 hän yritti tappaa Philip Gregorin Somerset Medical Centerissä. Gregor selvisi, mutta koki kuusi kuukautta myöhemmin luonnollisen kuoleman.


title: Charles Cullen

text: Kanssatyöntekijöiden ja poliisin epäilyt heräsivät, ja Cullen pidätettiin ravintolasta 14. joulukuuta 2003. Hän sai sekä New Jerseyssä että Pennsylvaniassa elinkautiset.


title: Charles Cullen

text: Cullenin motiivit eivät koskaan täysin selvinneet. Pidätyksen jälkeen mies ilmoitti eläneensä suurimman osan elämästään usvassa ja unohtaneensa murhien määrän tai uhrien valintaperusteet.


title: Charles Cullen

text: Cullen istuu yhä suorittamassa useita elinkautisia tuomioitaan.


title: Saffron Burrows

text: Saffron Domini Burrows (s. 22. lokakuuta 1972) on englantilainen näyttelijä. Hän syntyi Lontoossa ja loi teini-ikäisenä menestyksekkään mallinuran Englannissa ja Ranskassa.


title: Saffron Burrows

text: Burrowsin elokuvaura alkoi roolilla elokuvassa "Welcome to the Terra Dome". Sittemmin hän on esiintynyt esimerkiksi elokuvissa "Wing Commander" (1999), "Deep Blue Sea" (1999), "Kiusauksen hinta" (2001) "Enigma" (2001), ja "Pankkikeikka" (2008).


title: Saffron Burrows

text: Burrows kertoi vuonna 1999 haastattelussa olevansa biseksuaali. Hän oli useita vuosia yhdessä ohjaaja Mike Figgisin kanssa ja esiintyi muun muassa tämän elokuvissa "Neiti Julie" (1999) ja "Timecode" (2000).


title: Adrianne Curry

text: Adrianne Adelaide Samaire Curry (s. 6. elokuuta 1982 Joliet, Illinois) on yhdysvaltalainen malli. Hän voitti "Huippumalli haussa" -ohjelman ensimmäisen tuotantokauden.


title: Adrianne Curry

text: Curry sijoittui vuonna 2005 "Maximin" "sadan kuumimman naisen" listan 100. sijalle. Hän on biseksuaali ja oli naimisissa yhdysvaltalaisen näyttelijä Christopher Knightin kanssa. Hän toimi "Ballbreakers"-pelishow'n juontajana.


title: Adrianne Curry

text: Curry on esiintynyt useissa lehdissä, kuten "Playboyssa" ja "Peoplessa". Hänellä on pituutta 1,79 metriä, ruskea tukka, vihreät silmät ja rintaimplantit.


title: Kentik

text: Kentik (, ) on nasleg eli maalaiskunta Verhneviljuiskin ulusin keskiosassa Sahan tasavallassa Venäjällä. Kentikin naslegin keskuskylä Haryjalah (ven. Харыялах) sijaitsee Viljuin varrella, yhdeksän kilometriä piirieskuksesta Verhneviljuiskista länteen.


title: Kentik

text: Kentikin alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Keskuskylässä on kulttuuritalo, yhtenäiskoulu, terveyskeskus ja kauppa.


title: Kentik

text: Asukasluvun kehitys:


title: Venetsian kauppias

text: Venetsian kauppias () on William Shakespearen näytelmä. Teos on kirjoitettu vuosien 1596 ja 1598 välisenä aikana. Näytelmä on kuuluisa Shylock-nimisen juutalaisen kuvauksesta ja sen herättämistä antisemitismiin liittyvistä kysymyksistä.


title: Venetsian kauppias

text: Näytelmän nimihenkilö on kauppias Antonio, ei kuuluisampi lurjus Shylock, joka on näytelmän näkyvin hahmo. Vaikka Shylock on piinattu, on hän myös itse piinaaja, ja katsojan tehtäväksi jää ratkaista, ansaitseeko hän myötätuntoa vai halveksuntaa.


title: Venetsian kauppias

text: Shakespearen arvellaan kirjoittaneen näytelmän vuosien 1596 ja 1598 välillä. Ensimmäinen maininta näytelmästä on Francis Meres'ltä vuodelta 1598, joten teoksen on täytynyt olla tunnettu näyttämöltä tuolloin. Solanion viittausta laivaansa Andrewiin (I,i,27) pidetään viittauksena Englantilaisten vuonna 1596 Cadizissa kaappaamaan espanjalaisalukseen "St. Andrewiin".


title: Venetsian kauppias

text: James Roberts lisäsi näytelmän Stationers Companyn rekisteriin 22. heinäkuuta 1598. Toimenpide vastaa nykyajan tekijänoikeuksia. 28. lokakuuta 1600 Roberts siirsi näytelmään liittyvät oikeutensa kirjakauppias Thomas Hayesille. Hayes julkaisi näytelmän ensimmäisen version vielä samana vuonna. Vuonna 1619 näytelmä ilmestyi luvatta uudestaan William Jaggardin kokoelmassa (myöhemmin Thomas Hayesin poika ja perijä Lawrence Hayes pyysi ja sai vahvistuksen näytelmään liittyville oikeuksilleen). Vuoden 1600 versiota pidetään luotettavimpana alkuperäislähteenä.


title: Venetsian kauppias

text: Bassanio on venetsialainen nuorukainen, joka on aikeissa matkustaa Belmontiin kosimaan kaunista ja varakasta perijätärtä Portiaa. Bassanio pyytää ystävältään Antioniolta, joka on kauppias, kolmea tuhatta dukaattia kustantaakseen kolmen kuukauden mittaisen matkan. Antonion rahatilanne on kuitenkin heikko, ja hän joutuu pyytämään lainaa juutalaiselta rahanlainaajalta Shylockilta.


title: Venetsian kauppias

text: Shylock inhoaa Antoniota, koska tämä aiemmin viikolla sylki hänen päälleen, ja asettaa lainalle ehdon: jos Antonio ei pysty maksamaan lainaa takaisin eräpäivään mennessä Shylock saa vastineeksi ottaa paunan verran lihaa Antonion kehosta. Bassanio ei tahdo, että Antonio suostuun näin vaaralliseen sopimukseen, mutta Antonio on kuitenkin yllättynyt rahanlainaajan anteliaisuudesta, sillä tämä ei pyydä korkoa lainalleen, ja allekirjoittaa sopimuksen. Saatuaan rahat Bassanio lähtee Belmontiin yhdessä toisen ystävänsä Gratianon kanssa.


title: Venetsian kauppias

text: Belmontissa Portialla riittää kosijoita. Portian isä on kuitenkin testamentissaan määrännyt kosijoille tehtävän: heidän on valittava oikea kolmesta lippaasta, joista yksi on kultaa, toinen hopeaa ja kolmas lyijyä. Saadakseen luvan Portian naimiseksi jokaisen kosijan on etukäteen suostuttava lupautumaan elämään loppuelämänsä avioitumatta, jos hän ei valitse oikeaa lipasta. Kosija, joka osaa katsoa lippaan ulkoasun ohi löytää Portian kuvan ja saa luvan avioitua hänen kanssaan.


title: Venetsian kauppias

text: Kahden kosijan, Marokon ja Aragonin prinssien valittua väärin Basania saa vuoronsa ja valitsee oikean, lyijyisen, lippaan. Kaksi muuta lipasta sisältävät pilkallisia lauseita, joiden joukossa on muun muassa kuuluisa lause: "ei kaikki kultaa mikä kiiltää".


title: Venetsian kauppias

text: Venetsiassa kaikki Antonion tavaroita kuljettavat laivat ovat kadonneet merellä, eikä hän pysty maksamaan velkaansa. Shylock janoaa kostoa aiempaa kiihkeämmin, sillä hänen tyttärensä Jessica on karannut yhdessä kristityn Lorenzon kanssa kotoa kääntyäkseen kristinuskoon. Tytär on ottanut mukaansa merkittävän osan Shylockin omaisuutta. Velkakirja kädessään Shylock pidätyttää Antonion ja saattaa hänet oikeuden eteen.


title: Venetsian kauppias

text: Portia ja Bassanio on juuri vihitty, samoin Gratiano ja Portian morsiusneito Nerissa. Bassanio saa tietää, että Antonio on jättänyt velkansa maksamatta. Bassaino ja Gratiano lähtevät heti Venetsiaan, mukanaan rahat velan maksamiseksi. Portia ja Nerissa lähtevät puolisoidensa tietämättä Padovaan kysyäkseen neuvoa Portian serkulta, joka on asianajaja.


title: Venetsian kauppias

text: Näytelmän dramaattisen keskivaiheen tapahtumat sijoittuvat Venetsian herttuan hoviin. Shylock hylkää Bassanion tarjouksen maksun korottamisesta 6 000 dukaattiin (kaksinkertaiseksi alkuperäiseen summaan verrattuna). Shylock vaatii Antionolta paunan verran tämän lihaa. Herttua tahtoo pelastaa Antonion, mutta ei kuitenkaan ole halukas tekemään vaarallista oikeudellista ennakkopäätöstä sopimuksen mitätöimisestä, ja siirtää tapauksen käsittelyn nuorelle ”lakitohtorille” Balthasarille, jota esittää valepukuinen Portia. Avustajanaan tällä on virkailijana esiintyvä Nerissa. Portia pyytää Shylockilta armoa kuuluisassa puheessaan (IV,i,185), mutta Shylock on taipumaton. Niinpä oikeus sallii Shylockin ottaa paunan Antonion ruumiista.


title: Venetsian kauppias

text: Juuri kun Shylock on leikkaamassa Antonion ruumista veitsellään, Portia paljastaa sopimuksessa olevan virheen. Velkakirjan perusteella Shylock saa poistaa vain lihaa, ei verta, Antoniosta. Mikäli Shylock vuodataa Antonion verta, hänen omaisuutensa takavarikoidaan Venetsian lakien mukaisesti.


title: Venetsian kauppias

text: Voitettuna Shylock hyväksyy rahallisen korvauksen, mutta sitäkään hän ei saa. Portia sanoo, että mitään ei pidä maksaa ja että tappoyrityksen johdosta hänen omaisuutensa takavarikoidaan, puolet valtiolle ja puolet Antoniolle. Lisäksi Shylockin henki on herttuan armon varassa. Herttua suostuu säästämään Shylockin hengen, ennen kuin tämä ehtii sitä anoa. Antonio pyytää omaksi osuudekseen vain pientä osaa Shylockin tuloista tämän kuolemaan saakka, jolloin varsinainen summa siirretään Lorenzolle ja Jessicalle. Antonion pyynnöstä herttua palauttaa Shylockille valtion osuuden, mutta vastineeksi Shylockin on käännyttävä kristinuskoon ja laadittava testamentti, jossa hän lupaa kiinteistönsä Lorenzolle ja Jessicalle (IV,i).


title: Venetsian kauppias

text: Bassanio ei tunnista naamioitunutta vaimoaan. Hän haluaa antaa tälle lahjan. Portia kieltäytyy aluksi, mutta suostuu lopulta ottamaan vastaan sormuksen ja käsineet. Käsineet hän antaa sen enempiä miettimättä, mutta Antonion on suostuteltava Bassaniota pitkään ennen kuin tämä suostuu luopumaan sormuksesta, sillä hän on vaimolleen luvannut olla hukkaamatta, myymättä tai antamasta sitä pois.


title: Venetsian kauppias

text: Belmontissa Portia ja Nerissa ilkkuvat aviomiehilleen ennen kuin paljastavat heille asian todellisen laidan. Lopussa kaikki paitsi Shylock ovat onnellisia, sillä Antonio saa tietää, että hänen laivansa eivät olekaan kadonneet vaan palanneet turvallisesti kotiin.


title: Venetsian kauppias

text: Näytelmä on sovitettu myös elokuvaksi. Michael Radfordin ohjausta vuodelta 2004 sekä alkutekstille uskollisena että onnistuneena sovituksena. * Katso myös Luettelo William Shakespearen näytelmien elokuvasovituksista.


title: Georg Korkman

text: Georg Korkman (s. 15. huhtikuuta 1940) on suomalainen elokuvakäsikirjoittaja ja apulaisohjaaja.


title: Georg Korkman

text: Korkman tunnetaan erityisesti Matti Kassilan elokuvan "Vodkaa, komisario Palmu" (1969) ja Edvin Laineen "Täällä Pohjantähden alla" -elokuvaversion (1968) käsikirjoittajana, vaikka komisario Palmu -elokuvan yhteydessä häntä luultiin Mika Waltarin nimimerkiksi. Korkman toimi myös apulaisohjaajana kummassakin elokuvassa. Apulaisohjaajana hän toimi myös Jarno Hiilloskorven toistaiseksi viimeiseksi jääneessä ohjaustyössä "Rakkaus alkaa aamuyöstä" (1966).


title: Georg Korkman

text: Korkman on ollut myös mukana suunnittelemassa erityisesti koulumaailmaa käsitteleviä lyhyitä dokumenttielokuvia. Korkmanin ainoaksi omaksi filmiohjaukseksi on jäänyt "Aloittelijana keisarillisessa Aleksanterin yliopistossa" (1966), niin ikään koulumaailmaan sijoittuva lyhyt fiktio.


title: Georg Korkman

text: Korkman on työskennellyt myös koulutusvastaavana Suomen Teatterikorkeakoulun täydennyskoulutuskeskuksessa.


title: Romaine Brooks

text: Romaine Brooks (oik. Beatrice Romaine Goddard, 1. toukokuuta 1874 Rooma, Italia – 7. joulukuuta 1970 Nizza, Ranska) oli yhdysvaltalainen taidemaalari, joka oli erikoistunut muotokuvamaalaukseen ja käytti hyvin hillittyä palettia, jota hallitsee harmaa. Hän ei omaksunut aikansa taidetyylejä, kuten kubismia and fauvismia, vaan sai pikemminkin vaikutteita 1800-luvun symbolismista ja fin de sièclestä, etenkin James McNeill Whistlerin teoksista. Hänen aiheensa liikkuivat nimettömistä malleista ylhäisön edustajiin, mutta parhaiten hänet tunnetaan naiskuvista, joissa malli on pukeutunut androgyynisesti tai miesten vaatteisiin, mistä esimerkki on hänen omakuvansa vuodelta 1923, joka on hänen yleisimmin kopioitu teoksensa.


title: Nina Andrycz

text: Nina Andrycz (11. marraskuuta 1912 – 31. tammikuuta 2014 Varsova) oli puolalainen teatteri-, televisio- ja elokuvanäyttelijä. Hän uransa jatkui 1930-luvulta aina 2000-luvun puolelle. Hänen tunnetuimpiin rooleihinsa lukeutuu "Maria Kalergisin" rooli elokuvassa "Varsovalainen ensi-ilta" ("Warszawska premiera"). Hänet tunnettiin lempinimellä "Puolalaisen teatterin suuri nainen."


title: Nina Andrycz

text: Andrycz oli syntynyt nykyisessä Valko-Venäjän Brestissä ja valmistunut "Państwowe Wyższe Szkoły Teatralnesta" Varsovassa vuonna 1934.


title: Nina Andrycz

text: Nina Andrycz oli vuosina 1947–1968 naimisissa Józef Cyrankiewiczin kanssa, joka oli Puolan pääministeri 1947–1952 ja 1954–1970 sekä Puolan presidentti 1970–1972.


title: Achille Compagnoni

text: Achille Compagnoni (26. syyskuuta 1914 – 13. toukokuuta 2009) oli italialainen vuorikiipeilijä. Yhdessä Lino Lacedellin kanssa hän saavutti ensimmäisenä ihmisenä maailmassa K2:n huipun 31. heinäkuuta 1954. Retkikuntaa johti Ardito Desio.


title: Jarno Hiilloskorpi

text: Jarno Ilmari Hiilloskorpi (s. 8. marraskuuta 1939 Turku) on suomalainen näyttelijä ja teatteri- sekä elokuvaohjaaja. Hänen molemmat vanhempansa olivat näyttelijöitä. Isä Gunnar Hiilloskorpi (1908-1941) muistetaan F. E. Sillanpään "Miehen tien" elokuvasovituksesta.


title: Jarno Hiilloskorpi

text: Teatterikorkeakoulun edeltäjän, Suomen Teatterikoulun, Jarno Hiilloskorpi kävi vuosina 1958-1961.


title: Jarno Hiilloskorpi

text: Opintojen jälkeen Hiilloskorpi sai kiinnityksen Helsingin Kansanteatteriin 1961-1963. Muita kiinnityksiä ja toimia: Turun kaupunginteatteri 1963–1965, Helsingin Kaupunginteatteri 1965–1974, Suomen Kansallisteatteri 1974–1989, Tampereen Työväenteatteri 1989–1993 ja 1995–1999. Teatterinjohtajana Hiilloskorpi toimi Seinäjoen kaupunginteatterissa 1993–1995 ja Riihimäen Teatterissa 1999–2003.


title: Jarno Hiilloskorpi

text: Hiilloskorven näyttämörooleja ovat muun muassa "Konnan muistiinpanot", "Kaikki maailman rikkaus", "Kuolemantanssi", "Mestariluokka", "Hysteria", "Punainen virta" ja "Varjojen maa". Viimeksi Hiilloskorpi on nähty näyttämöllä Tampereen Työväen Teatterissa 2014 Carin Mannheimerin näytelmässä "Vielä ehtii".


title: Jarno Hiilloskorpi

text: Hiilloskorpi on tehnyt ohjaajavierailuja muun muassa Suomen Kansallisoopperaan, Helsingin Kesäteatteriin, Pyynikin Kesäteatteriin, Tampereen Teatteriin, Tampereen Komediateatteriin ja Teatteri Avoimiin Oviin.


title: Jarno Hiilloskorpi

text: Hiilloskorven ohjaustöitä teatteriin ovat muun muassa "Lupa sanoa", "Katu", "Avoin liitto", "My Fair Lady", "Kultainen vasikka", "Kolme sisarta", "Napolin miljonäärit", "Äkkiä viime kesänä" ja "Amerikan morsian". Toistaiseksi viimeisin näyttämöohjaus Hiilloskorvella oli vuonna 2008, kun hän ohjasi Kokkolan kaupunginteatteriin Arthur Millerin klassikon "Kauppamatkustajan kuolema".


title: Jarno Hiilloskorpi

text: 1960-luvun alkupuolella Hiilloskorpi näytteli niin pää- ja sivurooleja useissa elokuvissa, kuten Ritva Arvelon "Kultainen vasikka" (1961), Maunu Kurkvaaran "Yksityisalue" (1962), Matti Kassilan "Kaasua, komisario Palmu" (1961) ja Ossi Skurnikin ainoaksi jääneessä ohjaustyössä "Tie pimeään" (1963). Skurnikin ohjaama erikoislaatuinen tie- ja kaupunkielokuva, pääosassaan parikymppinen Hiilloskorpi, pysyi ensi-iltakierroksensa jälkeen vuosikymmeniä esittämättä epäselvien tekijänoikeuksien vuoksi, kunnes se palasi televisiolevitykseen vuonna 2014.


title: Jarno Hiilloskorpi

text: 1960-luvulla Jarno Hiilloskorpi oli myös kotimaisen uuden aallon varhainen pioneeri ohjaamalla elokuvat "Varjostettua valoa" (1962) ja "Rakkaus alkaa aamuyöstä" (1966).


title: Jarno Hiilloskorpi

text: 1960-luvun alkupuolella elokuvatuotantoa hankaloittaneen näyttelijälakon jälkeen Jarno Hiilloskorpi jätti elokuvan ja siirtyi teatteriuralle. Hän esiintyi kuitenkin kymmenissä rooleissa televisiossa, televisioteatterisovituksissa (Hannu Salaman "Hautajaiset", George Bernard Shaw’n "Candida"), televisioelokuvissa ("Olen 17-vuotias, Köysi, Talvinen tarina") ja -sarjoissa ("Olispa kerran, Sisarukset, Kuten haluatte, Teatterituokio, Perhe on valttia, Kahden kämppä").


title: Jarno Hiilloskorpi

text: Elokuva- ja radiotöiden sekä televisioroolien jälkeen Hiilloskorpi on tehnyt elämäntyönsä teatterissa. Vielä vuonna 1976 hän esitti Yrjö Sirolaa Edvin Laineen ja Viktor Tregubovitšin ohjaamassa elokuvassa "Luottamus." Se on jäänyt Hiilloskorven toistaiseksi viimeiseksi valkokangasrooliksi.


title: Jarno Hiilloskorpi

text: Jarno Hiilloskorpi esiintyi pitkään myös Yleisradion Radioteatterissa. Tehtävistä mainittakoon urheiluselostaja Lyly Juhani Peltosen kirjoittamissa Elmo-kuunnelmissa "Elmo, urheilija" (1977) ja "Elmo – muu maailma" (1978), jotka ovat ilmestyneet myös levytallenteina.


title: Józef Cyrankiewicz

text: Józef Cyrankiewicz (23. huhtikuuta 1911 – 20. tammikuuta 1989) oli puolalainen sosialistinen, vuoden 1948 jälkeen kommunistinen poliitikko. Hän oli Puolan pääministeri 1947–1952 ja uudestaan 1954–1970. Puolan presidentti hän oli 1970–1972.


title: Józef Cyrankiewicz

text: Cyrankiewicz syntyi Tarnówissa, silloisessa Itävalta-Unkarissa, ja opiskeli Krakovan Jagellonica-yliopistossa. Hänestä tuli Puolan sosialistipuolueen paikallisosaston sihteeri 1935.


title: Tyrrell 024

text: Tyrrell 024 oli Harvey Postlethwaiten suunnittelema Formula 1 -auto, jota Tyrrell-talli käytti kaudella 1996. Autoa ajoivat japanilainen Ukyo Katayama ja suomalainen Mika Salo.


title: Tyrrell 024

text: 024 oli paranneltu versio edellisen kauden autosta. Yamahan moottorit olivat kuitenkin epäluotettavia, mikä johti siihen, että Tyrrell siirtyi Fordin valmistamiin V8-moottoreihin seuraavalla kaudella. Yamahan moottoreiden epäluotettavuudesta kertoo 15 keskeytystä. Molemmat autot selvisivät maalin samassa kilpailussa neljä kertaa.


title: Tyrrell 024

text: Salo oli koko kauden ajan selvästi Katayamaa nopeampi ja ylsi pistesijoille kolme kertaa. Katayama jäi Salon varjoon eikä saavuttanut ainuttakaan pistettä.


title: Tyrrell 024

text: Tyrell sijoittui valmistajien mestaruussarjassa kahdeksanneksi viidellä pisteellä.


title: Tyrrell 024

text: (lihavointi tarkoittaa paalupaikkaa)


title: Ossi Skurnik

text: Oscar Oscher "Ossi" Skurnik (8. joulukuuta 1927 Helsinki – 24. tammikuuta 2002 Vantaa) oli suomalainen elokuvaleikkaaja. Hän myös ohjasi yhden pitkän elokuvan. Ossi Skurnikin vanhemmat olivat liikemies Moses Skurnik ja Ester Rosenthal.


title: Ossi Skurnik

text: Skurnikin ainoa ohjaus "Tie pimeään" (1963) oli varhainen uuden aallon airut kotimaisessa elokuvassa. Se kuitenkin jäi vaille katsojia eikä saanut tekijöiden toivomaa valtion palkintoakaan. Skurnikin kunnianhimoinen teos on 1960-luvun vaikuttavimpia suomifilmejä, johon kuvaaja Esko Nevalainen ja säveltäjä Kari Rydman antoivat tärkeän panoksen. Elokuvan keskeisissä rooleissa näyttelivät Jarno Hiilloskorpi, Eila Ilenius, Elina Salo ja Ismo Kallio. Elokuva katosi näkyviltä ohjaajan kuoleman jälkeen vuonna 2002, eikä sitä nähty televisiossakaan vuoden 1976 jälkeen yli 30 vuoteen, ennen kuin vuonna 2014. Elokuva nostettiin ansaitsemaansa arvoon Filmihullun Suomi-numerossa 3/2012.


title: Ossi Skurnik

text: Elokuvaoppinsa alun Skurnik sai insinööri Heikki Aholta ja opiskeli sitten elokuvan tekoa neorealismin pyhäkössä, Rooman Centro sperimentale di cinematografian ohjaajalinjalla 1951–1952, mutta oli kuitenkin ehtinyt tehdä sitä ennen vuosina 1946–1949 seitsemän lyhytelokuvaa. Yksi niistä oli "Kiikan lapset", jonka pohjalta syntyi Ralf Rubinin ohjaama ja Skurnikin kuvaama ja leikkaama pitkä näytelmäelokuva "Kesäyön lapset" (1955).


title: Ossi Skurnik

text: Skurnikin leikkaajanura alkoi kahdessa itsenäisen tuottajan Ralf Rubinin ohjaamassa elokuvassa "Kasvot kuvastimessa" (1953) ja "Kesäyön lapset"(1955). Niiden jälkeen hän oli muun muassa Matti Kassilan ("Punainen viiva"; 1959, "Kaasua, komisario Palmu!"; 1961, Haluan rakastaa, Peter; 1972), Aarne Tarkaksen ("Paksunahka"; 1958, "Sotapojan heilat"; 1958) ja Ritva Arvelon ("Kultainen vasikka"; 1961) elokuvien leikkaajana.


title: Ossi Skurnik

text: "Kasvot kuvastimessa" -elokuvaan toi neorealistisia sävyjä paitsi kuvaukseen, myös sisältöön. Se tehtiin kevyellä mykkäkameralla, ja repliikit jälkiäänitettiin.


title: Ossi Skurnik

text: Skurnik toimi muun muassa leikkaaja Juho Gartzin ja ohjaaja-näyttelijä-käsikirjoittaja Jukka Virtasen oppi-isänä elokuvamaailmassa. Skurnik on haudattu Maunulan uurnalehtoon.


title: Orosu

text: Orosu () tai Orohu () on maalaiskunta (nasleg) ja sen keskuskylä Verhneviljuiskin ulusin keskiosassa Sahan tasavallassa Venäjällä. Orohun kylä sijaitsee 25 kilometriä piirikeskuksesta Verhneviljuiskista itään.


title: Orosu

text: Orosun alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Lisäksi harjoitetaan myös vihannestenviljelyä. Kylässä on kulttuuritalo, yhtenäiskoulu, terveyskeskus ja kauppa.


title: Orosu

text: Asukasluvun kehitys:


title: Armas Vallasvuo

text: Armas Eskil Vallasvuo (alk. Walén, 12. kesäkuuta 1907 Helsinki – 27. toukokuuta 1995 Helsinki) oli suomalainen elokuvaleikkaaja. Hänen vaimonsa oli Kerttu Vallasvuo (o.s. Kilpinen).


title: Armas Vallasvuo

text: Vallasvuon ura kattaa yli 150 elokuvaa. Hän oli Elmer Lahden ohella toinen T.J. Särkän johtaman Suomen Filmiteollisuuden vakioleikkaajista. Osmo Harkimon kanssa Vallasvuo leikkasi Edvin Laineen ohjaaman "Tuntemattoman sotilaan" (1955). He yhdistelivät aitoa TK-miesten ottamaa kuvaa jatkosodasta fiktiiviseen filmimateriaaliin niin taidokkaasti, että elokuvan katsojan on vieläkin vaikea erottaa nämä kaksi toisistaan. Kaksikko sai elokuvasta Jussi-palkinnon.


title: Armas Vallasvuo

text: Edvin Laineen elokuvien lisäksi Vallasvuo toimi leikkaajana myös monille muille ohjaajille, kuten Matti Kassila, Ville Salminen, Aarne Tarkas ja maisteri Särkän itsensä ohjaamille elokuville.


title: Düllükü

text: Düllükü () eli Djulljukju () on nasleg eli maalaiskunta ja tämän maalaiskunnan keskuskylä Viljui-joen pohjoispuolella Verhneviljuiskin ulusin keskiosassa Sahan tasavallassa Venäjällä. Kylä sijaitsee 40 kilometriä iirikeskuksesta Verhneviljuiskista pohjoiseen.


title: Düllükü

text: Düllükün alueella harjoitetaan nautakarjan ja hevosten hoitoa, jotka tuottavat maitotaloustuotteita ja lihaa. Düllükün kylässä on kulttuuritalo, yhtenäiskoulu, terveyskeskus ja kauppa. Düllükün kylässä oli 1364 asukasta vuonna 2001.


title: Düllükü

text: Keskuskylän lisäksi kuntaan kuuluu Bjutejdjahin kylä (), joka sijaitsee 15 kilometriä keskuskylästä pohjoiseen. Siellä oli yhdeksän asukasta vuonna 2001.


title: Elmer Lahti

text: Elmer Lahti (20. heinäkuuta 1913 Tampere – elokuu 1976) oli suomalainen elokuvaleikkaaja.


title: Elmer Lahti

text: Lahti toimi Armas Vallasvuon ohella Suomen Filmiteollisuuden toisena vakioleikkaajana. Uransa aikana Lahti leikkasi viitisenkymmentä elokuvaa. Hänen tunnetuimpia töitään ovat muun muassa useimmat Armand Lohikosken Pekka Puupää -elokuvista sekä Aarne Tarkaksen Villi Pohjola -elokuvasarja. Lahden ainoa Suomen Filmiteollisuuden ulkopuolella leikkaama elokuva oli Tommi Rinteen tuottama "Villin Pohjolan salattu laakso" (1963). Suomen Filmiteollisuuden lopetettua näytelmäelokuvien teon Lahti siirtyi leikkaajaksi television puolelle.


title: Paavalinkirkko

text: Paavalinkirkko tarkoittaa seuraavia kirkkoja:


title: Seinäjoen katurata

text: Seinäjoen katurata on väliaikainen katurata Seinäjoella. Rata sijaitsee keskustan lähellä teollisuusalueella ja siellä järjestetään vuosittain Seinäjoen Vauhtiajot.


title: Seinäjoen katurata

text: Ensimmäinen rata sijaitsi nykyisen kantatie 67:n tienoilla. Tällä radalla ajettiin vuosina 1973–1983. Kilpaileminen täytyi lopettaa teiden muutostöiden vuoksi. Kilpailut siirrettiin Kapernaumin teollisuusalueelle, jossa ajettiin 80-luvun loppupuolella saakka neliönmuotoisella katuradalla. Kun Vauhtiajot aloitettiin uudelleen vuonna 2004, rata siirrettiin alueen pohjoispäähän ja kyseisenä vuonna ajettiin väliaikaisella radalla. Jo 80-luvulla kaavoitettu ja suunniteltu aito katurata saatiin käyttöön pitkien neuvottelujen ja paikallisen yrittäjäjärjestön tuella vihdoin vuodesta 2005.


title: Ilmastonmuutokseen sopeutuminen

text: Ilmastonmuutokseen sopeutuminen on ilmaston lämpenemisestä odotettavissa oleviin vaikutuksiin ja jo tapahtuneisiin ilmastomuutoksiin mukautumista ja varautumista ihmisen ja luonnon toimesta. Sopeutumisessa voidaan minimoida haittoja ja hyödyntää etuja. Ilmastonmuutokseen sopeutuminen eroaa ilmastonmuutoksen hillitsemisestä, mikä on ilmaston lämpenemisen ehkäisemistä siitä aiheutuvien seurausten vähentämiseksi.


title: Ilmastonmuutokseen sopeutuminen

text: Sopeutumiskeinoja arvioidaan muun muassa taloudellisen tehokkuuden ja hinnan, joustavuuden, kiireellisyyden, reiluuden, tarvittavien luonnonvarojen sekä terveysvaikutusten ja turvallisuuden mukaan. Sopeutumiskeinojen hyödyllisyys voi vaihdella alueittain. Esimerkiksi tulviin ja rantojen eroosioon sopeutuminen on haastavampaa kehitysmaissa kuin kehittyneissä maissa.


title: Ilmastonmuutokseen sopeutuminen

text: Sadannan muutoksista johtuvien kuivuuskausien ja vuoristojäätikköjen pienenemisen vaikutuksia voidaan lieventää ottamalla sadevettä talteen. Pilviä saatetaan voida kemiallisin keinoin pakottaa satamaan siellä, missä sadetta tarvitaan eniten. Jäätikköjärviä voidaan padota niiden katoamisen estämiseksi, kuten joissain valtioissa on jo alettukin tehdä.


title: Ilmastonmuutokseen sopeutuminen

text: Mahdollisia vaikutuksia ympäristölle ja sivilisaatiolle on monia, pääasiassa kuitenkin keskimääräisen lämpötilan nousu kaikkialla maailmassa. Tämä johtaa mm. merenpinnan tason nousuun ja äärimmäisten sääilmiöiden yleistymiseen.


title: Ilmastonmuutokseen sopeutuminen

text: Muutokseen voidaan varautua kahdella tavalla: ennakoivasti tai reaktiivisesti. Esimerkki ennakoivasta sopeutumisest aon rakentamisen välttäminen alueilla, joita tulvat tai hirmumyrskyt uhkaavat. Reaktiivista sopeutumista on varautuminen tulvien ja hirmumyrskyjen aiheuttamiin vahinkoihin.


title: Ilmastonmuutokseen sopeutuminen

text: Suomi on laatinut kansallisen ilmastonmuutokseen sopeutumisstrategian jo vuonna 2005.


title: Puistokatu

text: Puistokatu tarkoittaa katua, jolla ajoradat ja kevyen liikenteen väylät on erotettu toisistaan puurivein ja istutuskaistoin. Puut on kuitenkin puistokaduilla istutettu niin kauas toistaan, ettei kadun ylle muodostu yhtenäistä kattoa.


title: Puistokatu

text: Erityyppisiä puistokatuja ovat:


title: Puistokatu

text: Puistokatujen uuden tulemisen merkkejä on ollut havaittavissa. Suurin ongelma uusissa hankkeissa on tila: usein uusien puistokatujen esikuvat ovat 40–50 metriä leveitä katuja, mutta kuitenkin kaavoitetaan 20 metriä leveitä katuja, johon halutaan saada mahtumaan samat toiminnot kuin leveämpiin.


title: Puistokatu

text: Suomen vanhimpia puistokatuja ja varhaisista puistokaduista merkittävin on Vaasaan 1776 rakennettu Hovioikeudenpuistikko, jonka suunnitteli yli-intendentti Carl Fredrik Adelcrantz. Puistokadun esikuvana oli Nancyyn 1750–luvulla rakennettu "Place de Stanislas Leszczynski". Vaasassa on Hovioikeudenpuistikon lisäksi neljä muutakin isoa puistikkoa (Vaasanpuistikko, Kirkkopuistikko, Kauppapuistikko ja Korsholmanpuistikko). Puutaloista koostuneiden kaupunkien tulipalojen takia annettiin 1856 määräys, että puutaloalueilla kaupunkien keskustat piti jakaa paloturvallisiin osiin 35 m leveillä esplanadeilla, joiden varsille piti istuttaa paloja ehkäiseviä lehtipuuistutuksia.


title: Puistokatu

text: 1800- ja 1900-lukujen vaihteessa Suomeen tuli eurooppalaiseen tapaan kaavoitusmalleja, joissa puistokaduilla ja bulevardeilla oli merkittävä osa, vaikka loppujen lopuksi kovinkaan monta eurooppalaisten esikuvien mukaista puistokatua ei Suomesta löydy. Helsingin kaduista bulevardeja edustavat Bulevardi ja Huopalahdentie, esplanadeja Esplanadi, Pohjoinen ja Eteläinen Hesperiankatu, Munkkiniemen puistotie, Koskelantie, Mäkelänkatu ja Mechelininkatu, ja avenyitä puolestaan Pohjoiskaari sekä Tallbergin puistotie Lauttasaaressa. Myös Mannerheimintien eteläosa, entinen Heikinkatu on aikaisemmin ollut esplanadityyppinen puistokatu: sen keskellä oli puuriveillä reunustettu puistokäytävä, mutta 1930-luvulla autoistumisen seurauksena päätettiin keskimmäiset puurivit poistaa, mutta uudet puurivit istutettiin jalkakäytävien reunoihin; täten Mannerheimintiestä tuli avenue-tyyppinen puistokatu.


title: Puistokatu

text: Tampereella keskustan tärkein pohjoiseteläsuuntainen väylä Hämeenpuisto on tunnettu nimellä Esplanadi, ja on edelleen selvästi esplanadityyppinen katu.


title: Puistokatu

text: Porin keskustan ruutukaava-alueen ”koordinaattiakseleina” toimii neljä esplanadia: Pohjois-, Itä-, Länsi- ja Eteläpuistot. Kuopiossa taasen on kaksi varsinaista puistokatua, jotka ovat Puistokatu ja Pyörönkaari.


title: San Marinon Grand Prix 1996

text: San Marinon Grand Prix 1996 oli Formula 1 -sarjan historian 586. osakilpailu. Se ajettiin 5. toukokuuta Imolassa.


title: San Marinon Grand Prix 1996

text: Paalulta kilpailuun starttasi ensimmäistä kertaa tällä kaudella Michael Schumacher. Kilpailussa Damon Hill kuitenkin voitti Schumacherin ollessa toinen. Gerhard Berger oli kolmas.


title: Mechelininkatu

text: Mechelininkatu () on Ruoholahdesta Taka-Töölöön johtava leveä ja vilkasliikenteinen katu Helsingin kantakaupungin länsiosassa. Se alkaa etelässä Jätkäsaarenlaiturilta ja sen eteläosa kulkee Hietaniemen hautausmaan ohi, ja lähellä pohjoispäätään se kulkee Sibeliuksen puiston poikki, jossa sen varrella on Sibelius-monumentti. Kadun eteläosa on rajana Kampin ja Länsisataman kaupunginosien välillä, keskiosa sijaitsee Etu-Töölössä. Katu päättyy pohjoisessa Linnankoskenkadun ja Topeliuksenkadun risteykseen, josta alkaa Pasilaan johtava Nordenskiöldinkatu.


title: Mechelininkatu

text: Mechelininkadun keskiosa Pohjoiselta Rautatiekadulta Sibeliuksenkadulle on esplanadityyppinen puistokatu. Sen keskellä puurivien välissä kulkee raitiolinja 8 Caloniuksenkadun risteykseen saakka, jonka pohjoispuolelta puurivien välissä on sorapäällysteinen kevyen liikenteen väylä Kesäkadun risteykseen saakka. Mechelininkadun kaikissa muissa, paitsi Leppäsuonkadun ja Perhonkadun risteyksissä, on liikennevalot. Mechelininkadun varren rakennuksista on merkittävin 1800-luvun lopulla rakennettu Marian sairaala, jonka rakennuksista osa on suojeltu.


title: Mechelininkatu

text: Mechelininkatu on nimetty valtiomies Leo Mechelinin mukaan. Katu sai nykyisen nimensä vuonna 1917, sitä ennen se oli osa Nordenskiöldinkatua. Kadun eteläosan nimenä Hietaniemenkadun risteykseen saakka oli kuitenkin vuoteen 1954 saakka viereisen hautausmaan mukaan Kalmistokatu. Tämä nimi muutettiin kaupungin sairaalalautakunnan toivomuksesta, kun kadun varrelle oli valmistunut Marian sairaalan lisärakennus eikä Kalmistokatua haluttu käyttää sen osoitteena.


title: Meänmaa

text: Meänmaa ( yleiskielellä "Meidän maamme", ) on suomenkielinen tai/ja meänkielinen alue Tornionlaaksossa, Suomessa ja Ruotsissa.


title: Meänmaa

text: Meänmaa-käsitteen isä on kirjailija Bengt Pohjanen. Alueella valtakielenä puhuttu meänkieli on saanut Ruotsissa virallisen vähemmistökielen aseman, saman arvoisen muun muassa suomen rinnalla. Kuitenkin Ruotsin ulkopuolella sitä pidetään suomen kielen peräpohjalaisiin murteisiin kuuluvina murteina. Suomen/meänkielen ohella muita Meänmaan kieliä ovat ruotsi, pohjoissaame ja luulajansaame. Meänmaan identiteetin korostaminen on vahvempaa Ruotsissa, missä tornionlaaksolaiset ovat olleet maassaan vähemmistön edustajia, kun taas Suomessa asuvat ovat olleet maansa valtaväestöä. Tästä johtuu myös meänkielen aseman poikkeava tulkinta maiden välillä.


title: Meänmaa

text: Meänmaa oli yhtenäinen alue vuoteen 1809, jolloin se jaettiin Ruotsin ja Venäjän kesken Haminan rauhassa. Käytännön ja arjen elämässä raja ei juuri näkynyt ja mm. maaomistukset säilyivät vaikka suvut ja perheet jakaantuivatkin kahden maan kesken. Vuosisadan vaihteessa etenkin Ahvenanmaan kiistan yhteydessä puhuttiin Länsipohjan kysymyksestä, jolloin Suomessa ehdotettiin jopa alueen liittämistä Suomelle.


title: Meänmaa

text: 15. heinäkuuta 2007 otettiin käyttöön Meänmaan lippu, . Lipussa on kolme vaakaraitaa, keltainen, valkoinen ja sininen. Sininen ja keltainen kuvastavat kahta aluetta hallinnoivaa valtiota ja valkoinen jäätynyttä Tornionjokea näiden välissä. Jäätynyt joki ei ole maantieteellinen este eri rantojen välillä. Päivä on jatkossa Meänmaan kansallispäivä. Meänmaalaiset kokoontuvat jatkossa säännöllisesti keskustelemaan alueen yhteisistä asioista "Meän tinkereille" ( on ).


title: Meänmaa

text: Meänkieltä ja -kulttuuria edistämään on perustettu yhdistys Meänmaan-Tinkerit.


title: Saksan lentäjäkoulutus Neuvostoliitossa

text: Saksan lentäjäkoulutus Neuvostoliitossa perustui Venäjän ja Saksan Rapallon sopimuksen (1922) solmimisen jälkeen aloittamalle salaiselle sotilasyhteistyölle, jossa Saksa tarjosi Neuvostoliitolle teknistä apua sotavarusteteollisuuden uudistamiselle ja laajentamiselle ja missä Neuvostoliitto tarjosi lentokenttiään ja harjoitusalueitaan saksalaisille sotilaalliseen toimintaan, joka oli Saksalta kielletty Versailles’n rauhansopimuksessa.


title: Saksan lentäjäkoulutus Neuvostoliitossa

text: Neuvostoliiton alueella oleva lentäjäkoulutus tähtäsi ensiksi hävittäjälentäjien kouluttamiseen, sittemmin myös tiedustelulentäjien ja ilmavalokuvaajien koulutukseen.


title: Saksan lentäjäkoulutus Neuvostoliitossa

text: Vuonna 1923 perustettiin "Sondergruppe Moskau", Moskovan ryhmä, jota kutsuttiin myös "Zentrale Moskau"ksi, Moskovan keskukseksi. Ryhmä kuului Saksan erikoisryhmä R:ään. Päällikkönä oli Saksan aikaisempien ilmavoimien esikuntapäällikkö Herman von der Lieth-Thomsen ja apulaispäällikkönä Ritter von Niedermayer. Lieth-Thomsenin adjutantti, kapteeni Ratt, vastasi ilmailuasioista. Ensimmäinen saksalainen ilmailuryhmä saapui Neuvostoliittoon 1924. Siihen kuuluivat K. Lite, G. Johanenson, R. Hasenor, J. Schröder ja Martin Fiebig, josta tuli myöhemmin Luftwaffen kenraali. Myöhemmin myös muita saksalaisia ilmailuasiantuntijoita liittyi heihin. Aluksi saksalaiset toimivat neuvonantajina puna-armeijan ilmavoimien päähallinnon ja ilmavoimien akatemian palveluksessa, minkä jälkeen he siirtyivät Saksan Neuvostoliiton alueella toimivan ilmailukoulun henkilökunnaksi.


title: Saksan lentäjäkoulutus Neuvostoliitossa

text: Neuvostoliitto oli varannut saksalaisten lentotoimintaa varten lentokentän Lipetskistä. Koulun johtajaksi tuli majuri Walter Schtaar, joka oli ensimmäisessä maailmansodassa komentanut lento-osastoa länsirintamalla. Hän johti koulua viisi vuotta. Lipetskin lentokentälle saksalaiset rakensivat tarvittavat lentokonehallit sekä hallinto- ja asuintilat johdossaan saksalainen ensimmäisen maailmansodan lentäjä-ässä E. Borian. Lisäksi alueelle rakennettiin oma puhelinkeskus. Koulun perustaminen maksoi Reichswehrille noin 2 000 000 ruplaa. Kesäkuussa 1925 viisikymmentä laatikkoihin osina pakattua Fokker D.XIII -hävittäjää laivattiin Stettinistä höyrylaiva Hugo Stinnes IV:llä Leningradiin. Samalla lähtivät myös lento-opettajat ja lentokadetit Neuvostoliittoon. Salaisena pidettävä kuljetus oli muodollisesti neuvostoliittolais-saksalaisen yhteisyritys Metachimin kauppa. Henkilökunta kuljetettiin turisteina tai yksityisten yritysten palveluksessa olevana henkilökuntana asiakirjojen mukaan. Lipetskissä saksalaiset käyttivät univormujensa sijasta siviilivaatteita tai neuvostoliittolaisia univormuja ilman arvomerkkejä.


title: Saksan lentäjäkoulutus Neuvostoliitossa

text: Lentotoiminta aloitettiin Fokker D.XIII:llä. Myöhemmin lentokoululle toimitettiin Albatros-harjoituskoneita.


title: Saksan lentäjäkoulutus Neuvostoliitossa

text: Varsinainen lentokoulutus alkoi 15. heinäkuuta 1925. Koulutukseen sisältyi intensiivistä lentotoimintaa neljän viikon ajan kuuden lentokadetin ryhmissä. Ensimmäiset lentokadetit olivat muuntokoulutettavia lentäjiä. Myöhemmin koulutettiin myös aidosti uusia lentäjiä. Koulun suorittamisen jälkeen oppilaat palkattiin Reichswehriin ilman merkintöjä siitä, että olisivat saaneet lentokoulutusta.


title: Saksan lentäjäkoulutus Neuvostoliitossa

text: Saksalaisten esimerkistä myös neuvostoliittolaiset kokeilivat Fokker D.XIII:ia. Lentokoulun ensimmäisen toimintavuoden jälkeen sitä päätettiin laajentaa koskemaan myös tiedustelulentotoimintaa ja ilmakuvausta keväällä 1926, kun Neuvostoliiton ilmavoimien komentaja ja Saksan ilmavoimien salaisesta kehittämisestä vastaavat Reichswehrin henkilöt tapasivat. Ehdotuksen teki Reichswehrin ilmailuosaston päällikkö yliluutnantti Wilberg, mitä kannatti muun muassa sotilaskomissaari R. A. Muklevitš ideologisista syistä.


title: Saksan lentäjäkoulutus Neuvostoliitossa

text: Tiedustelulentotoiminnan koulutus aloitettiin kahdeksalla Heinkel HD 17 -lentokoneella kesällä 1926.


title: Saksan lentäjäkoulutus Neuvostoliitossa

text: Saksassa lentäjien alustava koulutus tapahtui muodollisesti Saksan siviili-ilmailukoulun eli Deutsche Verkehrsflieger-Schulen alaisena. Koulutusta annettiin myös urheilulentoseuroissa. Aluksi koulutusta annettiin vain keveillä pienlentokoneilla ja Junkersin matkustajalentokoneilla. Saksan siviili-ilmailukoulun perustamista ohjasi Reichswehrin tarkastusosasto 1 (ilmailutarkastus). Ilmailukoulu aloitettiin 1923, kun teollisuusmies H. Stinnes osti viisikymmentä yksipaikkaista Fokker D.XIII -hävittäjää Alankomaista. 1923–1925 myös muutamia Fokker D.VII:ia ja Fokker D.XI:ia hankittiin samalla tavalla. Tilaus suoritettiin Argentiinan ilmavoimien nimissä.


title: Saksan lentäjäkoulutus Neuvostoliitossa

text: Saksalaislentäjien kouluttaminen loppui vuonna 1933.


title: Saksan lentäjäkoulutus Neuvostoliitossa

text: Lipetskin lentokoulun yhteydessä suunniteltiin myös taistelukaasujen käyttöä ilmavoimien avulla maajoukkoja vastaan.


title: Saksan valtakunta

text: Saksan valtakunta () viittaa vuosien 1871 ja 1945 väliseen Saksaan. Se oli myös Saksan virallinen nimi vuodesta 1871 vuoteen 1943. Vuosina 1943–1945 virallinen nimi oli Suur-Saksan valtakunta ("Großdeutsches Reich").


title: Saksan valtakunta

text: Ensimmäinen valtakunta -niminen saksalainen valtakunnaksi ("Reich") kutsuttu laaja valtio oli Pyhä saksalais-roomalainen valtakunta, jonka valtionpäämies oli keisari. Valtiota seurasi 1806 Itävallan keisarikunta ("Kaiserthum Oesterreich"), joka muuttui 1867 Valtakunnanneuvostossa edustetuiksi kuningaskunniksi ja maiksi ja Unkarin Pyhän Tapanin kruunun maiksi ("Die im Reichsrat vertretenen Königreiche und Länder und die Länder der heiligen ungarischen Stephanskrone"). Tätä kolmen valtion seuraantoa, valtakuntaa, keisarikuntaa tai maita ei pidetä eteläsaksalaisuudestaan huolimatta Saksan valtakuntana, vaan Itävaltana.


title: Saksan valtakunta

text: Saksan valtakunta ("Deutsches Reich") oli keisarikunta vuosina 1871–1918 Saksan valtioiden yhdistymisestä ensimmäisen maailmansodan päättymiseen. Valtionpäämiehenä toimi Preussin kuningaskunnan kuningas. Preussin kuningas oli "mahtavin liittoprinssi" ja kun Preussi oli joutunut sotaan Itävaltaa vastaan, haluttiin Pohjois-Saksan liiton piirissä osoittaa, että sen johtovaltion päämies voisi olla myös Itävallan johtaja, minkä vuoksi 1871, kun pohjois- ja keskisaksalaiset valtiot yhdistyivät, otettiin Preussin kuninkaan virkanimitykseksi Saksan "keisari", koska valtiosäännön mukaan Preussin kuningas oli Saksan valtakunnan valtionpäämies, vaikka muodostunut Saksan valtakunta ei ollut nimeltään keisarikunta. Historiantutkimuksessa on kuitenkin yhdytty alkujaan suursaksalaiseen näkemykseen ja tyydytty käyttämään tämän mukaisesti Saksan valtakunnasta nimitystä Saksan keisarikunta.


title: Saksan valtakunta

text: Saksan valtakunta oli tasavalta vuosina 1918–1933. Maassa oli liittovaltiomalliin, toimeenpanofederaatioon perustuva monipuoluejärjestelmä. Tästä ajanjaksosta on käytetty historiantutkimuksessa nimitystä Weimarin Saksa ja Weimarin tasavalta, koska tasavallan perustuslaki oli vahvistettu Weimarin kaupungissa Saksassa. Weimarissa laaditun perustuslain rakenne oli parlamentaarinen, mutta presidentillä oli myös laajoja valtuuksia puoluehajaannuksen aiheuttamien epäjatkuvuuskohtien selvittämiseksi.


title: Saksan valtakunta

text: Saksan valtakunta oli diktatuuri vuosina 1933–1943, jolloin maassa vallitsi kansallissosialistinen yksipuoluejärjestelmä periaatteessa tasavaltalaisessa hallitusmuodossa, jossa kuitenkin valtakunnankanslerin ja Saksan presidentin tehtävät oli vuodesta 1934 yhdistetty ja jossa Saksan valtiopäivät olivat luovuttaneet valtansa hallitukselle. Tästä ajanjaksosta on käytetty historiantutkimuksessa nimitystä "kansallissosialistinen Saksa". Kansallissosialistit itse käyttivät myös nimitystä "kolmas valtakunta" ja heidän vastustajansa nimitystä "natsi-Saksa".


title: Saksan valtakunta

text: Natsi-nimitys oli toisen maailmansodan aikana erityisesti käytössä brittiläisessä ja yhdysvaltalaisessa joukkotiedonvälityksessä. Koska "natsi" tarkoittaa kansallissosialismia, ei Neuvostoliitto, joka harjoitti sosialismia kehittyneeseen sosialismiin ja kommunistiseen tilaan pääsyä, koskaan käyttänyt joukkotiedonvälityksessään Saksaan liittyen käsitettä kansallissosialismi sanan sosialistisuuden vuoksi, vaan sanaa fašismi. Neuvostoliiton ulkosuhteissa 1930-luvulla aatteellinen fašismi oli ensimmäinen vastustaja jo ennen kansallissosialismia Espanjan sisällissodan aikana 1936-1939, kun Neuvostoliiton tukema Komintern kokosi vapaaehtoisia prikaateja taistelemaan Espanjan tasavallan hallituksen puolella. Tuolloin sodan voittavat kapinalliset olivat latinalaistyyppisiä falangeja, joita tuki joukoillaan fašistinen Italia, mutta myöhemmin myös valtioajatukseltaan kansallissosialistiseksi yhtenäisvaltioksi muuttunut Saksan valtakunta, joka pyrki muuttamaan ensimmäisen maailmansodan saksalaisten epäreiluksi kokeman Versailles'n rauhan sopimuksen. Neuvostoliiton kansainvälisioikeudellisessa seuraajavaltioissa, Venäjän federaatiossa, käytetään kansallissosialisteista tätä tarkoittavaa käsitettä "natsisti". Latinalaisissa maissa fasistit tukeutuvat yleensä myös katoliseen kirkkoon ja yhteiskuntaa sellaisenaa säilyttäviin voimiin, usein aikaisemmin suurmaanomistukseen, kun taas kansallissosialisteista osa koki tehneensä jonkinlaisen sosialistisen vallankumouksen, jossa kirkkoa ei varsinaisesti tarvita hallinnon henkiseksi tueksi, vaan voiton jälkeen myös kristinusko voidaan poistaa hallitusvallan rajoitteena. Norjassa on julkaistu kirjoja, joissa entiset Nasjonal Samlingin kannattajat kiistävät olleensa kansallissosialisteja. Monet kansallissosialistiseen Saksaan myönteisesti suhtautuneet olivat aatteiltaan pikemminkin kansallisia fašisteja, joiden tavoitteena oli torjua kommunisteja kuin kansallissosialisteja, jotka pyrkivät kehittämään ylikansallisen talousyhteisön, mm. 1943 suunnitellun Euroopan yhteisön maiden kauppapolitiikan yhdistämiseksi Saksan ympärille.


title: Saksan valtakunta

text: Saksan valtakunnan alettua menettää valtaamiaan alueita liittoutuneille nimi muutettiin "Suur-Saksan valtakunnaksi". Nimitys Suur-Saksan valtakunta oli käytössä vuosina 1943–1945.


title: Toni Viitala

text: Toni Viitala (28. joulukuuta 1982) on Lentopallon SM-liigassa pelaava suomalainen lentopalloilija. 2007–2008 kaudella hänen seuransa on Kempeleen Lentopallo. Pelipaikaltaan hän on keskitorjuja.


title: Toni Viitala

text: 2006–2007 kausi oli Viitalalla uran ensimmäinen SM-liigassa. Hän pelasi ensimmäisen kautensa liiganousija Kempeleen Lentopallon väreissä, jossa hän jatkaa myös 2007–2008 kaudella. Kempeleen Lentopallon lisäksi hän on edustanut Kempeleen Pyrintöä 1-sarjassa ja Oulun yliopiston urheiluseuraa 1-sarjassa. Hän on 194 cm pitkä pelaaja, joka on Kempeleen runkopelaajia ollut jo vuosia.


title: Niigatan maanjäristys 2007

text: Niigatan maanjäristys () oli Japanissa 16. heinäkuuta 2007 kello 10.13 paikallista aikaa tapahtunut maanjäristys, joka oli voimakkuudeltaan 6,8 Richterin asteikolla. Järistys alkoi Niigatan prefektuurista, ja se ravisteli taloja yli 200 kilometrin päässä Tokiossa. 11 ihmistä kuoli ja yli tuhat loukkaantui järistyksen vuoksi.


title: Niigatan maanjäristys 2007

text: Toinen maanjäristys sattui samana päivänä Japanin luoteisrannikolla kello 11.17 paikallista aikaa. Järistys oli voimakkuudeltaan 5,6 Richterin asteikolla.


title: Niigatan maanjäristys 2007

text: Taloja sortui etenkin Kashiwazakin kaupungissa. Järistys aiheutti myös mutavyöryjä ja katkaisi sähköt ja vesijohtoveden tuhansilta asukkailta. Niigatan lentoasema jouduttiin sulkemaan maanjäristyksen takia. Alueella sijaitseva maailman suurin atomivoimalakompleksi vaurioitui järistyksessä ja siitä syttyneessä tulipalossa, mutta tulipalo ei aiheuttanut säteilyvaaraa.


title: Petteri Parkkisenniemi

text: Petteri Parkkisenniemi (28. kesäkuuta 1984) on suomalainen lentopalloilija, ja taekwondoin. Hän pelasi kaudella 2007–2008 Kempeleen Lentopallon väreissä lentopallon SM-liigassa.


title: Petteri Parkkisenniemi

text: Parkkisenniemi pelasi Kempeleessä vuodesta 2005 lähtien, jolloin hän siirtyi Oulun vieressä olevaan Kempeleeseen Oulun Ettasta joukkueen pudottua SM-liigasta. Parkkisenniemi on pelannut SM-liigassa myös Perungan Pojissa. Pelaa nykyään Oululaisessa SunVolleyssa. SunVolley voitti Suomen Cupin vuonna 2009.


title: Petteri Parkkisenniemi

text: Parkkisenniemi aloitti lentopallon jo nuorena ala-asteella. Pudasjärven lentopallokaupungissa hän asui 18-vuotiaaksi asti kunnes muutti Rovaniemelle pelaamaan Perungan Poikiin. Rovaniemellä hänelle ei kuitenkaan tullut paljon peliaikaa, joten hän päätti lähteä pelaamaan hieman etelämmäs Oulun Ettaan, kunnes lopulta vaihtoi Kempeleen Lentopalloon Oulun pudottua SM-liigasta 1-sarjaan. Kempeleen Lentopallo pelasi myös tuolloin 1-sarjaa, mutta joukkue oli hankkinut kovat vahvistukset kaudelle 2006 tavoitteenaan SM-liigaan nousu. Vahvistuksia olivat muun muassa Aki Riihimäki ja Timo Tolvanen. Kempele nousikin SM-liigaan ja Parkkisenniemellä oli edessään kaudella 2007 neljäs kausi Suomen korkeimmalla sarjatasolla. Kempele sijoittui lopulta liigassa vaikeuksien kautta kymmenenneksi.


title: Petteri Parkkisenniemi

text: Parkkisenniemi on kilpaillut myös taekwon-dossa (ITF) sangen menestykkäästi. Hän on edustanut Suomea maajoukkueessa lajissa. Hänen vyöarvonsa on 2 Dan musta vyö.


title: Helsingin Poliisilaulajat

text: Helsingin Poliisilaulajat on perustettu vuonna 1943.


title: Helsingin Poliisilaulajat

text: Helsingin Poliisilaulajilla on ollut laulunjohtajina maan parhaita kuoronjohtajia, mm. Alf Rautio, Nisse Rinkama, Peter Lacovich, Ilkka Kuusisto, Matti Hyökki, Pasi Hyökki, Paavo Hyökki sekä Tatu Erkkilä. Jokainen heistä on jättänyt kuorolle perinnöksi jotain omasta tyylisuunnastaan.


title: Aleksandr Ostrovski

text: Aleksandr Nikolajevitš Ostrovski (; 12. huhtikuuta 1823 Moskova – 14. kesäkuuta 1886 Štšelykovo, Kostroman kuvernementti) oli venäläisen näytelmäkirjallisuuden isä. Häntä pidetään kriittisenä realistina.


title: Aleksandr Ostrovski

text: Ostrovskin tuotantoon kuuluu noin 50 näytelmää. Aiheina hänellä olivat itsekkyys, rahanahneus ja lahjukset, joita hän kuvaa Moskovan kauppiaiden elämän kautta huumorilla höystettynä. Monet säveltäjät kuten Nikolai Rimski-Korsakov, ovat saaneet aiheita hänen näytelmistään. Tunnettuja näytelmiä ovat mm. "Ukonilma", "Metsä" ja "Syyttömästi syylliset".


title: Aleksandr Ostrovski

text: Hän on kääntänyt William Shakespearea ja Miguel Cervantesia venäjäksi.


title: Ilkka Merivaara

text: Ilkka Merivaara (s. 1964 tai 1965) on suomalainen näyttelijä.


title: Ilkka Merivaara

text: Merivaara on näytellyt monissa kotimaisissa televisiosarjoissa, muun muassa "Kumman kaa" -sarjassa hän esitti yhtä pääroolia, Vesa Nybergiä. Sen lisäksi hän on näytellyt tv-sarjoissa "Raid", "Rikospoliisi Maria Kallio" ja "Uutishuone". Hän on myös esiintynyt joissakin 1980–1990-lukujen elokuvissa.


title: Ilkka Merivaara

text: Merivaaran ääni on tuttu monista lastensarjoista ja -elokuvista. Eritoten hänet muistetaan "Muumilaakson tarinoiden" Niiskuna (jaksosta 51 eteenpäin, jaksoon 50 asti Niiskun äänenä oli Samuli Edelmann; Merivaara näyttelee hahmoa myös elokuvassa "Muumipeikko ja pyrstötähti"). Hän esitti myös lukuisia muita sivurooleja sarjassa, kuten Fredriksonia, Launoa ja Hömelöä. Lisäksi hän on dubannut suomenkielisiä ääniä muun muassa tv-sarjoihin "Postimies Pate", "Teletapit", "Karhuherra Paddington" ja "Himpulat" sekä elokuviin "Happy Feet", "Happy Feet 2" ja "Prinsessa ja sammakko". Hän lukee myös äänikirjoja.


title: Ilkka Merivaara

text: Keväästä 2010 alkaen Merivaara on esiintynyt "Kummanki kaa" -lavakiertueella. Häntä on nähty myös muun muassa Teatteri Avoimissa ovissa.


title: Ilkka Merivaara

text: Näyttelijätöidensä lisäksi Merivaara on toiminut lauluntekijänä sekä levyttänyt lastenlauluja, kuten muun muassa "Hottentottilaulun" vuonna 1987.


title: Ilkka Merivaara

text: Vapaa-ajallaan Merivaara pelaa muun muassa koripalloa.


title: Kontraktio

text: Matematiikassa kontraktio on eräs funktiotyyppi. Kontraktioita kutsutaan myös nimellä "kutistus."


title: Kontraktio

text: Funktio formula_1 on kontraktio, jos riippumatta luvuista formula_2 on olemassa formula_3 siten, että


title: Kontraktio

text:
formula_4
Yleisemmällä tasolla kontraktio määritellään kahden metrisen avaruuden välisenä funktiona. Tällöin yo. määritelmässä korvataan vain erotusten itseisarvot metriikoilla:
funktio formula_5 on kontraktio, jos riippumatta pisteistä
formula_6 on olemassa formula_3 siten, että


Kontraktio


title: Kontraktio

text: missä formula_9 ja formula_10 ovat avaruuksien formula_11 ja formula_12 metriikat, vastaavasti.


title: Kontraktio

text: Funktio formula_13 on kontraktio. Nimittäin nyt


title: Kontraktio

text:
formula_14
eli formula_15.


title: Kontraktio

text: Funktio formula_16 ei ole kontraktio, sillä esimerkiksi


title: Kontraktio

text:
formula_17
Olkoon formula_18 derivoituva, missä formula_19 on väli. Tällöin formula_20 on kontraktio jos ja vain jos formula_21.


title: Kontraktio

text:
Todistus:
Olkoon formula_22.
Jos formula_23, niin differentiaalilaskennan väliarvolauseen perusteella


title: Kontraktio

text:
kaikilla formula_25
joten tällöin formula_20 on kontraktio. (Jos formula_27 ei ole avoin, toispuoleiset derivaatat päätepisteissä riittävät.)


title: Kontraktio

text:
Jos formula_28, niin on olemassa formula_29 siten, että formula_30.
Tällöin on olemassa formula_31 siten, että


title: Kontraktio

text: jolloin formula_33. Siis mikään formula_28 ei kelpaa kontraktion määritelmässä. Jos siis formula_35, niin formula_20 ei ole kontraktio, MOT.


title: Kontraktio

text:
Funktio formula_37 ei ole kontraktio funktiona formula_38 mutta on kontraktio millä tahansa äärellisellä välillä:
formula_39. On näet


title: Kontraktio

text:
kaikilla
formula_41 ja formula_42 eli formula_43 kaikilla formula_44
mutta silti


title: Kontraktio

text:
joten
formula_21 jos ja vain jos väli formula_47 on äärellinen.
Tässä on käytetty apuna sitä, että
formula_48 kaikilla formula_44.


title: Mihail Lermontov

text: Mihail Jurjevitš Lermontov (, 15. lokakuuta 1814 Moskova, Venäjä – 27. heinäkuuta 1841 Pjatigorsk, Venäjä) oli venäläinen kirjailija, Aleksandr Puškinin rinnalla venäläisen romantiikan ja Venäjän runouden kultakauden merkittävin edustaja. Häntä pidetään kielellisenä uudistajana.


title: Mihail Lermontov

text: Lermontov syntyi Moskovassa merkittävässä asemassa olleeseen sukuun, jonka sanotaan olevan lähtöisin skotlantilaisesta Learmonth-suvusta ja hänen esi-isänsä Peter Lermontoffin jääneen Venäjälle 1600-luvulla jäätyään sotavangiksi. Tarinaa ei kuitenkaan ole pystytty todentamaan dokumenteilla.


title: Mihail Lermontov

text: Lermontov aloitti opiskelut 1830 Moskovan yliopistossa, mutta hän ei ollut erityisen innostunut opiskelija, ja hänet erotettiin pian erään pilan vuoksi. Jo samana vuonna hän meni Pietariin kadettikouluun ja hänestä tuli kaartinupseeri. Samoihin aikoihin hän alkoi kirjoittaa runoja Byronia ja Puškinia jäljitellen.


title: Mihail Lermontov

text: Puškinin kuoleman jälkeen (1837) Lermontov kirjoitti runon "Runoilijan kuolema", joka syytti hovin sisäpiiriä hänen kuolemastaan. Pian Lermontov komennettiin Kaukasiaan rakuunoiden upseeriksi. Hän kirjoitti ainoan romaaninsa "Aikamme sankari" 1839, jossa ennusti kuolevansa kaksintaistelussa. Hänet karkotettiin Kaukasiaan toistamiseen, sillä keisari Nikolai I ja koko hovi tuohtuivat hänen teostensa rohkeista yhteiskunnallisista paljastuksista.


title: Mihail Lermontov

text: Vänrikki Lermontovin vitsien kohteena ollut majuri Nikolai S. Martynov haastoi hänet kaksintaisteluun, joka käytiin 27. heinäkuuta 1841 Mašukvuoren juurella Pjatigorskissa Kaukasiassa. Lermontov kuoli Martynovin ensimmäisestä laukauksesta. Martynovin kuulustelupöytäkirjan mukaan ei kaksintaistelun syynä ollut yksittäinen vitsi tai loukkaus, vaan päättäväinen kieltäytyminen niiden kertomisen lopettamisesta, jolloin Martynov ei nähnyt muuta kunniallista tapaa päättää asiaa kuin kaksintaistelu, joka käytiin 15 askeleen ottamisen jälkeen sekundanttien läsnä ollessa..


title: Mihail Lermontov

text: Suuri osa Lermontovin parhaasta runoudesta on peräisin kuoleman jälkeen löydetystä kirjasesta.


title: Mihail Lermontov

text: Runosuomennoksia on ilmestynyt antologioissa "Venäjän runotar" (1946) ja "Maailmankirjallisuuden kultainen kirja 5: slaavilaisten kirjallisuuksien kultainen kirja" (WSOY, 1936).


title: Mihail Lermontov

text: Jelizaveta Šašina (Елизавета Сергеевна Шашина) luki 1858 Lermontovin 1841 kirjoittaman runon, "Yksin kuljen autiolla tiellä" (Выхожу один я на дорогу, Vyhozhu odin ja na dorogu, Kuljen yksin tietä pitkin) Mineralnyje vodyssa, sovitti ja sai kustannetuksi 1861 Pietarissa. Laulusta otettiin useita painoksia, yhteensä noin miljoona kappaletta.


title: Mihail Lermontov

text: Laulun on sanoittanut suomeksi Antero Byman, sovittanut suomeksi Taito Vainio ja laulanut Kauko Käyhkö 1969. Laulun on tulkinnut myös Anna German.


title: Marja Packalén

text: Marja Unelma Packalén (s. 2. marraskuuta 1948 Helsinki) on suomalainen näyttelijä. Hän on näytellyt useissa elokuvissa ja televisiosarjoissa. Hän on myös toiminut ääninäyttelijänä "Muumilaakson tarinoita" -piirrossarjassa. Packalén on ollut naimisissa Matti Ijäksen kanssa ja heillä on kolme lasta.


title: Jeferson de Salles Mench

text: Jeferson de Salles Mench, paremmin tunnettuna Jeferson on brasilialainen lentopalloilija, joka pelaa 2007–2008 kaudella jo neljännen kautensa Lentopallon SM-liigassa, Suomessa. Jeferson on pelannut Suomessa Vaasan Kiistossa ja pelaa myös Vaasassa 2007–2008 kaudella.


title: Jeferson de Salles Mench

text: Lentopalloilun mahtimaassa syntynyt Jeferson on yksi SM-liigan mielenkiintoisimmista persoonista. Jo heti ensimmäisellä kaudellaan Suomessa 2006 Vaasan kannustava kotiyleisö otti Jefersonin kaupungin omaksi pojaksi. Tällä hetkellä Jeferson asuukin vakituisesti Vaasan kaupungissa jo neljättä vuottaan ja on kihloissa suomalaisen kaunottaren kanssa.


title: Jeferson de Salles Mench

text: Suomeen 2006 tullut Jeferson oli pelannut ennen Suomeen tuloaan monta vuotta kovatasoisessa Argentiinan pääsarjassa. Lisäksi Jeferson oli pelannut myös Brasiliassa ja peräti eksoottisessa lentopallomaa Israelissa myös.


title: Jeferson de Salles Mench

text: Jeferson on pelannut lentopalloa 21 vuotta ja on ollut vuosistaan ammattilaisena peräti 19 vuotta. Hän on voittanut muun muassa Argentiinan pääsarjassa pronssia 2004 vuonna.


title: Jeferson de Salles Mench

text: Jeferson toimii 2007–2008 kaudella Kiistossa pelatessaan myös kakkosvalmentajana, Ruslan Zhbankovin apuna.


title: Original Dixieland Jass Band

text: Original Dixieland Jass Band (eli O.D.J.B., Jass kirjoitettiin vuoden 1917 jälkeen Jazz) oli neworleansilainen yhtye, jonka nauhoitus kappaleesta ”Livery Stable Blues” vuonna 1917 oli maailman ensimmäinen jazzäänite. Yhtyeen muita tunnettuja kappaleita olivat "Tiger Rag", "Fidgety Feet", "Clarinet Marmalade" ja "At The Jazz Band Ball". Yhtyeen perusti kornetisti "Nick LaRocca", joka johti yhtyettä eri jaksoissa ja kokoonpanoissa vuoteen 1938.


title: Original Dixieland Jass Band

text: 1990-luvulla Nick LaRoccan poika, trumpetisti "Jimmy LaRocca" perusti uuden orkesterin, "The New Original Dixieland Jazz Band", joka soittaa samantapaista musiikkia ja kierteli Pohjoismaissa 2000-luvun alussa, mm. Helsingin Storyvillessä.


title: Mika Mäki-Valtari

text: Mika Mäki-Valtari (s. 1978) on vaasalainen lentopalloilija. Hän on edustanut koko uransa synnyinkaupunginsa seuraa Vaasan Kiistoa.


title: Mika Mäki-Valtari

text: Kaudella 2003 Mäki-Valtari oli nostamassa Kiiston joukkueen historiallisesti SM-liigaan. Joukkue sijoittui liigassa kaudella 2005 viidenneksi, ja seuraavalla kaudella kuudenneksi. Kiiston joukkue putosi kauden 2008 päätteeksi liigasta. Mäki-Valtari nousi liigassa pelatessaan yhdeksi sarjan parhaimmista yleispelaajista.


title: Mika Mäki-Valtari

text: Mäki-Valtarin veli Juha-Matti pelaa myös Vaasan Kiiston riveissä ja on yksi joukkueen tärkeistä pelaajista kuten myös isoveli Mikakin.


title: Theodor Granstedt

text: Ernst Theodor Granstedt (28. lokakuuta 1842 Helsinki – 17. lokakuuta 1927 Helsinki) oli suomalainen arkkitehti ja Yleisten rakennusten ylihallituksen ylijohtaja. Granstedtin isä Anders Fredrik Granstedt ja isoisä Pehr Granstedt olivat myös arkkitehteja, sisar Hilda Granstedt sen sijaan taidemaalari ja piirustuksenopettaja.


title: Theodor Granstedt

text: Granstedt valmistui arkkitehdiksi Helsingin teknillisestä reaalikoulusta vuonna 1867. Valmistumisensa jälkeen hän opiskeli myös Pietarin ja Pariisin taideakatemioissa.


title: Theodor Granstedt

text: Granstedt toimi eri tehtävissä Yleisten rakennusten ylihallituksessa, ja pitkän uran tehneenä hänet nimitettiin ylihallituksen ylitirehtööriksi 27. maaliskuuta 1905. Granstedtin toimikaudelle sattuivat vuoden 1905 yleislakko ja sen jälkeen tulleet suuret muutokset työaikoihin ja muihin työolosuhteisiin. Granstedt erosi virastaan 3. syyskuuta 1912 lähes 70 vuoden ikäisenä.


title: Unelmia ja toiveita

text: Unelmia ja toiveita on Leevi and the Leavingsin kokoelma-albumi vuodelta 1989. Se sisältää laulukokoelman yhtyeen 1980-luvun kappaleista. Levyn kappaleet on numeroitu aakkosjärjestyksessä.


title: Eino Kirjonen

text: Eino Einari Kirjonen (25. helmikuuta 1933 Käkisalmi – 21. elokuuta 1988 Kouvola) oli suomalainen, Lahden Hiihtoseuraa edustanut mäkihyppääjä. Hänet muistetaan erityisesti moninkertaisena Keski-Euroopan mäkiviikon kävijänä, ensin kilpailijana ja myöhempinä vuosina Suomen mäkijoukkueen valmennus- ja johtotehtävissä. Mäkiviikon voittoon hän hyppäsi talvella 1961–1962. Osakilpailuvoittoon Kirjonen ylsi mäkiviikolla kolmasti.


title: Eino Kirjonen

text: Eino Kirjonen asui lapsuutensa Koivistolla, ja siirtyi vanhempiensa kanssa sodan jälkeen Keski-Suomeen Kuhmoisiin. Siellä asuessaan hän hyppäsi 14-vuotiaana vuonna 1947 ensimmäisen kerran Lahden hyppyrimäestä. Aikuistuessaan 1950-luvun alussa Kirjonen muutti Helsinkiin ja oli töissä rakennuksilla. Silloin hän edusti Helsingin Tovereita


title: Eino Kirjonen

text: Arvokisoissa Kirjonen, lempinimeltään "Milli-Ville", ei onnistunut. Olympiakisoissa hän sijoittui 1956 seitsemänneksi ja 1960 17:nneksi. MM-kisoissa Lahdessa 1958 hän kaatui kahdesti ja jäi 56:nneksi, ja Zakopanessa 1962 hänen sijoituksensa olivat normaalimäessä 12:s ja suurmäessä 21:s.


title: Eino Kirjonen

text: Salpausselän kisoissa Kirjonen ylsi voittoon 1955. Holmenkollenilla hän oli parhaimmillaan toinen 1955 ja 1957. Sveitsin mäkiviikon voittoon hän hyppäsi 1961 ja 1963, ja SM-kultaa tuli vuosina 1955, 1957, 1960 ja 1962.


title: Eino Kirjonen

text: Kirjonen pelasi kuten mäenlaskun nuorempi kilpakumppaninsa Veikko Kankkonen myös pesäpalloa SM-sarjatasolla, edustaen Lahden Mailaveikkoja. SM-sarjassa Kirjonen pelasi kolme kautena, 1954, 1955 ja 1963, kaikkiaan 15 ottelua.


title: Eino Kirjonen

text: Aktiiviuransa jälkeen vuonna 1964 Eino Kirjonen siirtyi Hannu Koskivuoren silloin johtaman Suomen Hiihtoliiton palvelukseen ja toimi vuosina 1964-1977 mäkimaajoukkueen päävalmentajana. Senkin jälkeen oli aina vuoteen 1985 Hiihtoliiton palveluksessa.


title: Eino Kirjonen

text: Eino Kirjonen oli innokas ravien seuraaja. Hän kuolikin sydänkohtaukseen Kouvolan raviradalla 21. elokuuta 1988.


title: Tanskan kuntauudistus 2007

text: Tanskan kuntauudistus 2007 () toteutettiin 1. tammikuuta 2007, jolloin Tanskan aluehallinto uudelleenorganisoitiin viiteen alueeseen () ja kuntien () määrä väheni 271 kunnasta 98 kuntaan. Tanskan amtit () lakkautettiin kokonaan.


title: Tanskan kuntauudistus 2007

text: Uudistus vaikutti myös muihin aluejaotuksiin, kuten poliisipiireihin (), tuomioistuinpiireihin (), vaalipiireihin () ja rovastikuntiin (), jotka organisoitiin uuden kunta- ja aluejaon mukaan.


title: Tanskan kuntauudistus 2007

text: Ennen vuoden 2007 uudistusta Tanskassa on tehty kolme kattavaa hallintouudistusta:Kööpenhaminan ja Fredriksbergin kunnat eivät olleet varsinaisesti amteja, mutta ne rinnastettiin amteihin. Bornholmin amtin kunnat yhdistettiin vuonna 2003, ja Bornholmista tehtiin Ruotsin Gotlannin tavoin aluekunta ()Uudistuksen jälkeen tapahtui vielä kaksi kuntien nimenmuutosta:


title: Tanskan kuntauudistus 2007

text: Kuntien keskimääräinen asukasluku nousi uudistuksen myötä 16 000 asukkaasta 54 000 asukkaaseen. Enää seitsemän kunnassa on alle 20 000 asukasta, jolloin näillä kunnilla on yhteistyösopimuksia eräillä muiden alueen kuntien kanssa. 455 000 työntekijää siirtyi uudistuksen myötä toisen julkisen työnantajaorganisaation palvelukseen ja 30 000 työntekijää vaihtoi fyysisesti toimitiloja. Tietojärjestelmäkonvertoinnit aiheuttivat muutoksia lähes 50 teratavua ja yli 60 000 tietokoneohjelmaa täytyi muuttaa. Tavoitteena oli myös hallinnon palkkakustannuksien säästö. Esimerkiksi Bornholmin kunta tavoitteli 7,5 prosentin kustannussäästöjä ja Vejlen kunta 3–4 prosentin vuosittaisia palkkakulujen leikkauksia kolmen vuoden aikana.


title: George Francis

text: George Rene Francis (6. kesäkuuta 1896 – 27. joulukuuta 2008 Sacramento, Kalifornia) oli pitkäikäinen yhdysvaltalainen. Hän oli kotoisin Kaliforniasta ja jakoi maailman toiseksi vanhimman elossa olevan miehen sijan samana päivänä syntyneen englantilaisen Henry Allinghamin kanssa.


title: George Francis

text: Francisis oli 9. tammikuuta 2007 alkaen vanhin elossa oleva yhdysvaltalainen mies. Hän oli afroamerikkalainen.


title: Tuomas Ruuska

text: Tuomas Ruuska (23. helmikuuta 1981) on suomalainen lentopalloilija, joka pelaa tällä hetkellä Kuutoset Volleyn riveissä, Lentopallon 1-sarjassa. Lentopallourallaan hän on pelannut myös kuusi kautta SM-liigassa.


title: Tuomas Ruuska

text: Tuomas Ruuska aloitti lentopallouransa syntymäkaupungissaan Teuvalla. Hiljalleen alkoi hahmottua Ruuskan lahjakkuus ja nuorten maajoukkuevalmentajat kiinnostuivat nuoresta lentopalloilijan alusta. 16-vuotiaana nuorukaisena Ruuska lähti opiskelemaan ja harjoittelemaan valtakunnan parhaiden poikalentopalloilijoiden kanssa Varalan Urheilukioon, Tampereelle.


title: Tuomas Ruuska

text: Varalasta tie vei lopulta SM-liigaan, Muuramen Lentopallon riveihin. Ensimmäisen liigaottelunsa Ruuska pelasi kaudella 2002, 21-vuotiaana nuorukaisena. Muuramen Lentopallossa hän nousi nopeasti seuran runkopelaajaksi. Kaudella 2007 Ruuska oli isossa roolissa yhdessä liigan parhaimmaksi lentopalloilijaksi valitun Pekka Kortteisen kanssa, kun joukkue eteni historian ensimmäisen kerran pudotuspeleihin.


title: Tuomas Ruuska

text: Kauden 2007 jälkeen hän vaihtoi maisemaa Muuramesta takaisin Etelä-Pohjanmaalle, ja alkoi pelata liigajoukkue Vaasan Kiistossa. Kiistossa hän oli joukkueen tärkein lenkki läpi kauden. Pahoissa talousvaikeuksissa taistellut Kiisto menetti monia pelaajiaan kauden aikana, mutta Ruuska pysyi seurassa vaikka palkanmaksu hänelle takkusi paljon. Ruuska oli Kiiston paras pistemies koko kaudella.


title: Tuomas Ruuska

text: Kaudeksi 2008-09 Ruuska siirtyi Nurmon Jymyn riveihin Lentopallon 1-sarjaan. Jymyläispaidassa hän on löysi kadoksissa olleen peli-ilonsa ja nousi uudelle tasolle urallaan. Hänet palkittiin muun muassa kentän parhaana peräti kuudessa ottelussa peräkkäin alkukauden aikana. Nurmolaisten kanssa Ruuska eteni aina ykkössarjassa puolivälieriin. Pohjoislohkossa joukkue oli neljäs.


title: Tuomas Ruuska

text: Kaudella 2009-10 Tuomas Ruuska pelaa fuusioseurassa nimeltä Kuutoset Volley. Siihen kuuluu myös hänen edelliskauden seuransa Nurmon Jymy, jolta Kuutoset peri sarjapaikan kaudelle 2009-10.


title: Tuomas Ruuska

text: Ruuska on kotoisin Etelä-Pohjanmaalta, Teuvalta ja asuu tällä hetkellä Jalasjärvellä. Hän on koulutukseltaan insinööri, ja toimiikin Kurikassa, Ruukki Engineeringillä töissä aina kun pelikentiltä hän ehtii. 192-senttinen ja 27-vuotias Ruuska on pelipaikaltaan yleispelaaja, jonka tehtävänä on nostaa pallot tarkasti passarille ja samalla kantaa iso vastuu laitahyökkäyksistä.


title: Britanniankiinalaiset

text: Britanniankiinalaiset ovat kiinalaisia ihmisiä, jotka ovat joko syntyneet Yhdistyneessä kuningaskunnassa tai muuttaneet sinne. Britanniankiinalaiset ovat Euroopan vanhin kiinalaisten siirtolaisyhteisö. Ensimmäiset kiinalaiset saapuivat Isoon-Britanniaan 1800-luvulla.


title: Britanniankiinalaiset

text: Britanniankiinalaisia on yhteensä 247 403. Uskonnoltaan he ovat pääosin buddhalaisia ja kristittyjä. Äidinkielenään he puhuvat mandariinikiinaa, hakka-kiinaa, kantoninkiinaa ja englantia. Suurin osa heistä on asettunut suurin kaupunkeihin kuten Lontooseen, Manchesteriin, Liverpooliin ja Glasgow'hun.


title: Hemmo Silvennoinen

text: Hemmo Valio Silvennoinen (6. marraskuuta 1932 Kesälahti – 4. joulukuuta 2002 Vantaa) oli suomalainen mäkihyppääjä, joka urallaan edusti Puijon Hiihtoseuraa ja Helsingin Tovereita. Talvella 1954–1955 hän ylsi ensimmäisenä suomalaisena Keski-Euroopan mäkiviikon voittoon.


title: Hemmo Silvennoinen

text: Silvennoisen paras arvokisasaavutus oli neljäs sija pienessä mäessä Zakopanen MM-kisoissa 1962. Samojen kisojen suurmäessä hän oli 23:s. Cortina d’Ampezzon talviolympialaisissa 1956 Silvennoinen sijoittui 10:nneksi. Kilpailusuoritusta suurempaa kohua Cortinassa herättivät kuitenkin miehen "Savo"-lehteen lähettämät värikkäät kisajutut Suomen hiihtäjistä, jotka teksteistä suivaantuneina mukiloivat hänet kisakylässä.


title: Hemmo Silvennoinen

text: Salpausselän kisoissa Silvennoinen ylsi voittoon 1956. SM-kisoissa hän joutui tyytymään hopeamitaliin 1957 ja 1962. Silvennoinen ei kaihtanut suuriakaan mäkiä: Planican lentomäkiviikolla 1954 hän sijoittui kolmanneksi. Oberstdorfin lentomäkiviikolla helmikuussa 1955 käydyt kaksi kisaa hän voitti yltäen parhaimmillaan 128 metrin lentoon.


title: Hemmo Silvennoinen

text: Hemmon veli Vesa Silvennoinen voitti Puijon talvikisoissa 1955 yhdistetyn kilpailun.


title: Tuija-Maija Niskanen

text: Tuija-Maija Niskanen (s. 10. kesäkuuta 1943 Savonlinna) on suomalainen elokuvaohjaaja. Hän aloitti ohjaajana Ylen Televisioteatterissa 1968, ja kahta teatterielokuvaa lukuun ottamatta hän on ohjannut muut työnsä televisiolle.


title: Tuija-Maija Niskanen

text: 1980-luvun alussa Tuija-Maija Niskanen ohjasi elokuvat "Jäähyväiset" (1982) ja "Suuri illusioni" (1985). Edellinen oli Vivica Bandlerin romaaniin pohjautuva elokuva, joka viitteellisesti sivusi lesboutta. Jälkimmäinen oli Mika Waltarin samannimisen esikoisromaanin filmatisointi, jossa Sari Lilliestiernan oli alun perin tarkoitus näytellä Caritaksen rooli, mutta tuottajan vaihtuessa roolin sai Stina Ekblad. "Jäähyväisten" ja "Suuren illusionin" jälkeen Niskasen ura on jatkunut televisiossa. Hän on ohjannut TV-versiot muun muassa Minna Canthin näytelmästä "Anna-Liisa" (1988) ja Anja Snellmanin romaanista "Ihon aika" (2004). Snellman toimi myös käsikirjoittajana "Suuressa illusionissa".


title: Tuija-Maija Niskanen

text: Lähteet: Elonet ja Foster 1995 s. 282


title: Open Content Alliance

text: Open Content Alliance on vuonna 2005 perustettu, pääasiassa yhdysvaltalainen yhteenliittymä, joka pyrkii edistämään avointen sisältöjen jakelua ja käyttöä. Hanke nähtiin monien yliopistojen ja yliopistokirjastojen, Yahoon ja Internet Archiven vastatoimena Googlen pyrkimyksille digitalisoida kirjoja omien käytäntöjensä mukaisesti, kirjailijajärjestöjen tekijänoikeuskritiikistä välittämättä.


title: Open Library

text: Open Library (suomeksi Avoin kirjasto) on verkkopalvelu, johon pyritään kokoamaan kirjaston tapaan kirjoja. Open Librarya ylläpitävä Internet Archive kuuluu Open Content Allianceen, joka edistää vastaavanlaisia vapaasti saatavilla olevien julkaisujen esillepanoa. Sivustolla on myös tuhansia suomenkielisiä kirjoja.


title: Yolanda Adams

text: Yolanda Yvette Adams (s. 27. elokuuta 1961, Houston, Teksas) on yhdysvaltalainen gospel-laulaja.


title: Yolanda Adams

text: Adams oli musikaalisen perheen kuudesta sisaruksesta vanhin. Hän valmistui Sterling High Schoolista vuonna 1979 ja aloitti uransa opettajana ja osa-aikaisena mallina Houstonissa. Ensimmäisen albuminsa hän julkaisi vuonna 1988. Adamsin ura on ollut erittäin menestyksekäs, ja hän on sen aikana voittanut muun muassa neljä Grammya. SoundScanin mukaan Adams on myynyt 4.5 miljoonaa levyä vuoteen 2009 saakka.


title: Yolanda Adams

text: 11. joulukuuta 2009 Billboard-lehti julisti Adamsin 1900-luvun gospel-laulaja numero yhdeksi. Samalla listalla hänen albuminsa "Mountain High...Valley Low" nimettiin parhaaksi gospel-albumiksi.


title: Yolanda Adams

text: Adamsilla on Tim Crawfordin kanssa vuonna 2001 syntynyt tytär. Adams ja Crawford erosivat 2004. Laulajattaren kuuluisimpien kappaleiden joukkoon lukeutuu "Open My Heart", joka nousi vuonna 1999 Yhdysvaltain "Hot 100" -listan 57. sijalle.


title: Kalevi Kärkinen

text: Kalevi Antero Kärkinen (15. elokuuta 1934 Helsinki – 8. huhtikuuta 2004 Lahti) oli suomalainen mäkihyppääjä. Hän edusti Suomea Lahden MM-kisoissa 1958 ja sijoittui mäkikisassa yhdeksänneksi. Hänen veljensä Juhani Kärkinen voitti tuon kisan.


title: Kalevi Kärkinen

text: Kalevi Kärkinen sijoittui 1960–1961 Keski-Euroopan mäkiviikolla kokonaiskilpailun kolmanneksi voitettuaan Innsbruckin osakilpailun. Squaw Valleyn olympialaisten esikisoissa 1959 Kärkinen oli paras, mutta seuraavana vuonna itse kisoissa hän ei päässyt kilpailemaan vaan jäi varamieheksi.


title: Kalevi Kärkinen

text: Kärkinen edusti Lahden Hiihtoseuraa ja voitti kotimäessään Salpausselän kisojen mäkikilpailun 1957.


title: Kalevi Kärkinen

text: SM-kisoissa Kalevi Kärkinen ylsi parhaimmillaan hopealle 1958, mutta vierailut Pohjois-Amerikassa tuottivat Kanadan mestaruuden 1956 ja Yhdysvaltain mestaruuden 1958.


title: Thaimaan vaakuna

text: Thaimaan vaakunassa on keskeisessä osassa tarulintu Garuda, joka esiintyy sekä buddhalaisessa että hindulaisessa mytologiassa. Thaimaassa tätä vaakunaa on käytetty Thaimaan kuningasperheen symbolina.


title: Thaimaan vaakuna

text: 1873–1910 Siamissa oli käytössä heraldinen vaakuna, jonka kilvessä on kolme kenttää. Ylimmässä kentässä on kolmipäinen norsu kuvastamassa valtakunnan osia - pohjoista, keskivaltakuntaa ja etelää. Vasemmassa kentässä on albiinonorsu, joka on Laosin symboli. Oikealla on kaksi perinteistä veistä ("kris"), jotka symboloivat Malakkaa. Kilpeä koristavat kruunu ja Chakri-dynastian tunnus, chakra. Näiden molemmilla puolilla on seitsemänkertaiset päivänvarjot, jotka symbolisoivat absoluuttista monarkiaa. Vaakunan suunnitteli prinssi Pravich Chumsai.


title: Kashiwazakin–Kariwan ydinvoimalaitos

text: Kashiwazakin–Kariwan ydinvoimalaitos () on Japanissa Niigatan prefektuurissa sijaitseva maailman suurin ydinvoimalaitos. Laitoksessa on 7 ydinreaktoria jotka tuottavat sähkötehoa yhteensä 8 212 MW. Sähköteho riittää noin 16 miljoonalle kotitaloudelle (Japanissa kotitalouksia on yhteensä n. 47 miljoonaa). Kashiwazakin–Kariwan ydinvoimalaitos on maailman neljänneksi tehokkain sähköntuotantolaitos. Ainoastaan kolme vesivoimalaa tuottaa enemmän sähköä. Laitoksen kaksi uusinta reaktoria on uudentyyppisiä kehittyneitä kiehutusvesireaktoreita, joita on maailmalla käytössä ainoastaan neljä. Japani tuottaa kolmanneksen sähköstään ydinvoimalla.


title: Kashiwazakin–Kariwan ydinvoimalaitos

text: Ydinvoimalaitos sijaitsee maanjäristysherkällä alueella kuten ylipäätään koko Japani. Reaktorit sammuivat järistyksen sattuessa automaattisesti. Laitoksen omistaa ja sitä hallinnoi Tokion sähköyhtiö Tōkyō denryoku (TEPCO).


title: Kashiwazakin–Kariwan ydinvoimalaitos

text: Maanjäristys ravisteli voimalaa heinäkuussa 2007, ja voimala suljettiin. Japanilaislehti "Mainichi shinbun"in tietojen mukaan järistys, jossa voimalaitos vaurioitui, oli noin 2,5 kertaa voimakkaampi kuin mitä laitos oli suunniteltu kestämään. Lehden mukaan kahdeksan Japanin 17 ydinvoimalasta on rakennettu samojen turvamääräysten mukaan. TEPCO ja maan hallitus ovat jo myöntäneet, ettei alueelle uskottu koskaan iskevän näin voimakasta järistystä.


title: Kashiwazakin–Kariwan ydinvoimalaitos

text: Voimalaitos pysyi suljettuna liki puolitoista vuotta Niigatan maanjäristyksen aiheuttamien vikojen ja odottamattoman suuren järistyksen paljastamien lisäsuojaustarpeiden takia. Maanjäristys aiheutti ainakin 50 vikaa, mukaan lukien katkenneita putkia, vesivuotoja, radioaktiivisuuden vuotoa ympäristöön. 1,2 tonnia radioaktiivista vettä oli vuotanut jostain tankista ja valunut mereen. Matala-aktiivisen jätteen varasto, jossa oli 20 000 tynnyriä jätettä, vaurioitui ja tynnyreitä joutui mereen. Myös voimalan muuntajassa oli tulipalo .


title: Kashiwazakin–Kariwan ydinvoimalaitos

text: 8. toukokuuta 2009 Kashiwazakin–Kariwan ydinvoimalaitoksessa aloitettiin 50 päivää kestävät kokeet, joissa testataan maanjäristyksen myötä parannettuja seismisiä turvatoimia.


title: I Love Saturday

text: I Love Saturday on brittiläisen synthpop-yhtye Erasuren vuonna 1994 julkaisema EP, joka sisältää aiemmin samana vuonna julkaistun singlekappaleen "I Love Saturday" lisäksi kaksi aiemmin julkaisematonta kappaletta, sekä lauletun version aiemmin samana vuonna "Always"-singlen b-puolella julkaistusta kappaleesta "Tragic".


title: Down III: Over the Under

text: Down III: Over the Under on Downin kolmas studioalbumi, joka julkaistiin 25. syyskuuta 2007. Albumi nousi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 30.


title: Down III: Over the Under

text: Albumin tekoa pitkitti se, että New Orleansiin iski hurrikaani Katrina. Yhtye oli erillään jonkin aikaa, mutta kahden kuukauden jälkeen myrskystä, yhtye kokoontui Nodferatu's Lairilla aloittaakseen nauhoitukset. Levyllä kuullaan laulajan, Philip Anselmon tulkintoja aikaisemman yhtyeensä Panteran edesmenneen kitaristin ja ystävänsä Dimebag Darrellin kuolemasta sekä hurrikaani Katrinan aiheuttamista tuhoista synnyinkaupungilleen New Orleansille.


title: Down III: Over the Under

text: Down teki albumin julkaisun tiimoilta kaksi konserttia Suomessa maaliskuussa 2008, jotka olivat Tampereen Pakkahuoneella 21. maaliskuuta 2008 ja Helsingin Kulttuuritalolla 22. maaliskuuta 2008.


title: Scientific American

text: Scientific American on yhdysvaltalainen populaarinen tiedelehti. Sen ensimmäinen numero ilmestyi 28. elokuuta 1845, ja se on siten vanhin yhdysvaltalainen edelleen ilmestyvä aikakauslehti. Aluksi se ilmeistyi viikoittain ja marraskuusta 1921 lähtien kuukausittain. Lehden pääsisältö ovat uusien tutkimustulosten kansantajuiset esittelyt.


title: Scientific American

text: Scientific American oli aiemmin kohdennettu keksijöille ja tieteilijöille, jotka olivat kiinnostuneita muista kuin omista erikoisaloistaan. Nykyisin lehti kohdennettu yleisölle, jolla ei välttämättä ole tieteellistä taustaa lainkaan. "American Scientist" on suunnattu perehtyneemmälle yleisölle.


title: Verkkokirjasto

text: Verkkokirjasto on tietoverkossa käytettävissä oleva kirjasto, jonka aineisto on talletettu sähköisen muotoon digitaalisesti.


title: Verkkokirjasto

text: Verkkokirjastoja ylläpitävät usein yliopistojen kirjastot, kansalliskirjastot tai valtionarkistot osana muuta toimintaansa.


title: Verkkokirjasto

text: Kiinnostus verkkokirjastoja kohtaan on olemassa myös Internetin hakukoneiden ylläpitäjillä ja digitaalista tulostamista toteuttavilla yrityksillä, kuten Adobella, jonka PDF-tiedostomuoto sitä käyttävine ohjelmineen on eräänlainen asiakirjojen teollisuusstandardi.


title: Mukana liikkuva etäisyys

text: Mukana liikkuva etäisyys tarkoittaa kosmologiassa menetelmää, jolla kuvataan etäisyyttä laajenevassa avaruudessa.


title: Mukana liikkuva etäisyys

text: Mukana liikkuva etäisyys on etäisyys kahden pisteen välillä tiettynä kosmologisena ajan hetkenä. Hubblen virtauksen mukana liikkuville kappaleille etäisyys pysyy vakiona ajan muuttuessa. Mukana liikkuva etäisyys havaitsijasta kaukaiseen kohteeseen, kuten toiseen galaksiin, voidaan laskea seuraavasti:


title: Mukana liikkuva etäisyys

text: Vaikka kyseessä on integraali ajan suhteen, saadaan etäisyys, joka mitattaisiin hypoteettisella mittanauhalla tiettynä hetkenä "t".


title: Stielhandgranate 24

text: Stielhandgranate 24 (”perunanuija”, saks. "kartoffelkeule") oli maailmansodissa ja muissa 1900-luvun sodissa käytetty saksalainen varsikäsikranaatti. Se oli aikasytytteinen ja viritettiin ruuvaamalla pohjakorkki auki, minkä jälkeen viritysnaru vedettiin ulos. Kranaatti räjähti noin 4–5 sekunnin päästä viritysnarun vetämisen jälkeen.


title: Asta Backman

text: Asta Elisabeth Backman (alk. Agda Elisabeth Inberg; 4. helmikuuta 1917 Vaasa – 18. helmikuuta 2010 Helsinki) oli suomalainen näyttelijä. Backman oli naimisissa teatterinjohtaja Fritz-Hugo Backmanin (1907–1993) kanssa.


title: Asta Backman

text: Agda Inbergin nimellä hän kävi Vaasassa kauppakoulun ja toimi Ilkka-lehden konttorissa, mutta toimi samalla iltanäyttelijänä Vaasan teatterissa, johon sai vakituisen kiinnityksen 1940. Näytellessään jatkosodan vuosina Porin Teatterissa hän vaihtoi Agda-nimensä Astaksi ja tapasi tulevan aviomiehensä. Vuonna 1945 hänet kiinnitettiin ensi kerran Kansallisteatteriin, josta siirtyi miehensä kanssa Lahden kaupunginteatteriin vuosiksi 1947–53 ja palasi sitten Kansalliseen kymmeneksi vuodeksi. Vasta perustettu Televisioteatteri kiinnitti Asta Backmanin 1963, mutta Yleisradion vasemmistoradikalismin myötä hän siirtyi vuosikymmenen lopulla Mainos-TV:n televisioteatteriin, josta jäi eläkkeelle 1979. 1970-luvun alkuvuosina hän palasi myös Kansallisteatteriin muutamiin rooleihin.


title: Asta Backman

text: Teatteriroolien lisäksi hänellä oli kymmenisen elokuvaosaa, muun muassa pääosa elokuvassa "Ylijäämänainen". Hän näytteli myös muun muassa elokuvissa "Neiti talonmies" ja "Pastori Jussilainen". Lisäksi hän näytteli elokuvassa "Täällä Pohjantähden alla" räätäli Halmeen (Kalevi Kahra) vaimoa. Hänen puolisonsa esitti elokuvassa apteekkari Dahlbergia.


title: Asta Backman

text: Backman näytteli vielä eläkeiässä 1980-luvulla televisiosarjassa "Vihreän kullan maa".


title: Emeritus

text: Emeritus ("täysinpalvellut" ) -sanaa käytetään eläkkeelle jääneen miespuolisen professorin, piispan tai muun merkittävän ammattilaisen entisen virkanimikkeen yhteydessä. Naisten tapauksessa käytetään sanaa emerita. Sana liitetään yleensä viran jälkeen, esimerkiksi "professori emeritus N.N.".


title: Emeritus

text: Joidenkin sääntöjen mukaan emeritus/emeritaa tulisi käyttää vain silloin, kun samalla mainitaan virka, josta henkilö on jäänyt eläkkeelle (eli esimerkiksi "Helsingin yliopiston suomen kielen professori emeritus").


title: Venäjän ja Neuvostoliiton avantgarde

text: Venäjän ja Neuvostoliiton avantgarde oli eräs modernismin huomattavista avantgarde-ilmiöistä, jolla oli merkittävä vaikutus vuosien 1900 ja 1930 välillä mutta jonka kukoistuskausi ajoittui vuosille 1914–1922. Avantgarde ajoittuu siis suurelta osin Venäjän kulttuurin "Hopeakaudeksi" kutsutulle ajanjaksolle (1890–1917). Uusia ilmaisukeinoja etsittiin vimmaisesti lähes kaikilla taiteenaloilla.


title: Venäjän ja Neuvostoliiton avantgarde

text: Kun taide muualla Euroopassa taantui ensimmäisen maailmansodan takia, Moskovasta tuli tärkeä avantgarden keskus. Venäjän vuoden 1917 vallankumous tarjosi ainutlaatuisen tilaisuuden kokeilla uusia näkemyksiä käytännössä. Ensimmäisenä Venäjän avantgardistien ulkomaisena yhteisesiintymisenä mainitaan vuonna 1922 Berliinissä pidetty näyttely.


title: Venäjän ja Neuvostoliiton avantgarde

text: Venäläiseen avantgardeliikkeeseen osallistui huomattavan paljon lahjakkaita naistaiteilijoita kuten Varvara Stepanova, Natalia Gontsarova, Ljubov Popova, Olga Rozanova ja Nadežda Udaltsova.


title: Venäjän ja Neuvostoliiton avantgarde

text: Venäläiseen avantgardeen kuuluvat muun muassa:Avantgarden aika päättyi Venäjällä 1930-luvulle tultaessa sosialistisen realismin edustajien saadessa yliotteen taiteilijoiden organisaatioissa. Syynä tähän pidetään Neuvostoliiton bolševikkijohtajia, esimerkiksi Josif Stalinia ja Andrei Ždanovia. Monet heistä eivät pitäneet avantgarde-taiteesta eivätkä katsoneet sen sopivan edustamaan työläisten ja talonpoikien yhteiskuntaa.


title: Venäjän ja Neuvostoliiton avantgarde

text: Konservatiivinen ja kansallismielinen taide pääsi vallalle monissa muissakin Euroopan maissa, esimerkiksi natsi-Saksassa, joka sulki avantgardistisen Bauhaus-koulun heti valtaan päästyään vuonna 1933 ja julisti modernismin "rappiotaiteeksi". Monet venäläiset avantgardistit siirtyivät Stalinin kaudella länsimaihin: Ranskaan, Englantiin ja Yhdysvaltoihin jatkaen siellä toimintaansa. Myös suomalaissyntyinen Aleksanteri Ahola-Valo, joka oli nähnyt läheltä venäläisen avantgarden aikakauden, pakeni Suomeen 1930-luvulla ja muutti myöhemmin Ruotsiin.


title: Venäjän ja Neuvostoliiton avantgarde

text: Josif Stalinin kuoleman jälkeen Neuvostoliitossa alkoi esiintyä useita erilaisia ns. epävirallisen tai non-konformistisen taiteen suuntauksia. Nämä taiteilijat eivät suostuneet tekemään taidetta kommunistijohtajien määrittelemän sosialistisen realismin mukaisesti. Epävirallisen taiteen edustajia kutsutaan usein avantgardetaiteilijoiksi, ja heidän esiintulonsa julkisuuteen tapahtui Mihail Gorbatšovin hallintokaudella. Eräs epävirallisen neuvostoliittolaisen avantgarden keskuksista oli "länsimainen" Tallinna. Esimerkiksi Tartossa taideopiskelijana vuonna 1949 pidätetty ja vankileiriltä 1956 palannut Ülo Sooster piti yhteyksiä ja välitti ajatuksia Tallinnan ja Moskovan avantgardepiirien välillä.


title: Venäjän ja Neuvostoliiton avantgarde

text: Venäläisen avantgarden edustajien teosten väärentäminen varsin yleistä, koska teoksia ei ole dokumentoitu järjestelmällisesti. Ongelma on yleinen sekä näyttelyissä että huutokaupoissa. Esimerkiksi brittiläinen MacDougall's-huutokauppakamari hylkää jopa yli puolet myyntiin tarjotuista teoksista.